Avis juridique important

|

31998H0480

98/480/ΕΚ: Σύσταση της Επιτροπής της 22ας Ιουλίου 1998 για ορθή περιβαλλοντική πρακτική όσον αφορά τα οικιακά απορρυπαντικά πλυντηρίων ρούχων [κοινοποιηθείσα υπό τον αριθμό Ε(1998) 2163]

Επίσημη Εφημερίδα αριθ. L 215 της 01/08/1998 σ. 0073 - 0075

ΣΥΣΤΑΣΗ ΤΗΣ ΕΠΙΤΡΟΠΗΣ της 22ας Ιουλίου 1998 για ορθή περιβαλλοντική πρακτική όσον αφορά τα οικιακά απορρυπαντικά πλυντηρίων ρούχων [κοινοποιηθείσα υπό τον αριθμό Ε(1998) 2163] (98/480/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη τη συνθήκη για την ίδρυση της Ευρωπαϊκής Κοινότητας, και ιδίως το άρθρο 155 δεύτερο εδάφιο,Εκτιμώντας:ότι τα απορρυπαντικά και τα προϊόντα καθαρισμού υπόκεινται ήδη σε ορισμένες κοινοτικές διατάξεις σχετικά με την κατασκευή, τον κατάλληλο χειρισμό, τη χρήση και την επισήμανση, ειδικότερα δε στην οδηγία 73/404/ΕΟΚ του Συμβουλίου, της 22ας Νοεμβρίου 1973, περί προσεγγίσεως των νομοθεσιών των κρατών μελών των αναφερομένων στα απορρυπαντικά (1), όπως τροποποιήθηκε τελευταία από την οδηγία 86/94/ΕΟΚ (2), και στη σύσταση 89/542/ΕΟΚ της Επιτροπής, της 13ης Σεπτεμβρίου 1989, όσον αφορά την επισήμανση των απορρυπαντικών και των προϊόντων καθαρισμού (3),ότι η οδηγία 88/379/ΕΟΚ του Συμβουλίου, της 7ης Ιουνίου 1988, για την προσέγγιση των νομοθετικών, κανονιστικών και διοικητικών διατάξεων των κρατών μελών που αφορούν την ταξινόμηση, τη συσκευασία και την επισήμανση των επικίνδυνων παρασκευασμάτων (4), όπως τροποποιήθηκε τελευταία από την οδηγία 96/65/ΕΚ (5), εφαρμόζεται στα απορρυπαντικά που έχουν χαρακτηριστεί ως επικίνδυνα κατά την έννοια του άρθρου 3 της ανωτέρω οδηγίας 7ότι οι δράσεις που διαλαμβάνονται στην παρούσα σύσταση τελούν υπό την επιφύλαξη των απαιτήσεων της οδηγίας 94/62/ΕΚ του Ευρωπαϊκού Κοινοβουλίου και του Συμβουλίου, της 20ής Δεκεμβρίου 1994, για τις συσκευασίες και τα απορρίμματα συσκευασίας (6) 7ότι ισχύουν χωριστές κοινοτικές επιταγές για τα καλλυντικά προϊόντα, οι οποίες δεν καλύπτονται από την παρούσα σύσταση 7ότι τα οικολογικά κριτήρια για την απονομή του κοινοτικού οικολογικού σήματος σε απορρυπαντικά πλυντηρίων ρούχων, τα οποία θεσπίστηκαν με την απόφαση 95/365/ΕΚ της Επιτροπής (7), διαφέρουν από αυτά της παρούσας σύστασης, οι κατασκευαστές καλούνται να εξετάσουν το ενδεχόμενο υποβολής αιτήσεως για την απονομή του ευρωπαϊκού κοινοτικού οικολογικού σήματος, πέραν της συμμορφώσεως με την παρούσα σύσταση 7ότι η Επιτροπή θέσπισε κατευθυντήριες γραμμές για την αξιοποίηση των περιβαλλοντικών συμφωνιών, στην ανακοίνωση προς το Συμβούλιο και το Ευρωπαϊκό Κοινοβούλιο (8) 7 ότι το Συμβούλιο και το Ευρωπαϊκό Κοινοβούλιο, στα ψηφίσματά τους της 17ης Ιουλίου και 7ης Οκτωβρίου 1997 για τις περιβαλλοντικές συμφωνίες, αναγνώρισαν ότι οι συμφωνίες αυτές μπορούν να αποτελέσουν πολύτιμο μέσο για την εκ μέρους της βιομηχανίας ανάληψη των ευθυνών της (9) 7ότι η Επιτροπή πιστεύει ότι, προκειμένου να προωθηθεί η αποτελεσματικότητα και να εξασφαλιστεί η διαφάνεια και η αξιοπιστία των δεσμεύσεων της βιομηχανίας όπως αυτές αναγνωρίζονται από την Επιτροπή μέσω της παρούσης σύστασης, θα πρέπει να γίνεται διαβούλευση με όλα τα ενδιαφερόμενα μέρη πάνω στη σύσταση, και ιδιαίτερα όσον αφορά την εφαρμογή και τα αποτελέσματά της 7ότι η μείωση των θερμοκρασιών πλύσεως αναμένεται να περιορίσει την ενεργειακή κατανάλωση και, κατά συνέπεια, να μειώσει τις εκπομπές CO2 7ότι ο περιορισμός της κατανάλωσης απορρυπαντικών και των συσκευασιών τους αναμένεται να περιορίσει τις γενικές περιβαλλοντικές επιπτώσεις των απορρυπαντικών 7ότι ο περιορισμός των δυσαποδόμητων συστατικών των απορρυπαντικών θα μειώσει τις επιπτώσεις των απορρυπαντικών στο περιβάλλον 7ότι η βιομηχανία κατήρτισε κώδικα συμπεριφοράς για τη βελτίωση της ενημέρωσης των καταναλωτών, ούτως ώστε να εξασφαλιστεί η κατάλληλη χρήση και, ειδικότερα, ο καθορισμός των δόσεων των απορρυπαντικών μέσω λεπτομερέστερης επισήμανσης, ενημερωτικής διαφήμισης και άλλων προγραμμάτων που αποβλέπουν στην ευαισθητοποίηση των καταναλωτών, στην εξοικονόμηση πόρων και στην άμεση βελτίωση της ποιότητας του νερού και του περιβάλλοντος γενικότερα 7ότι σε κάθε κράτος μέλος υπάρχουν εθνικές ενώσεις οι οποίες εκπροσωπούν τη μεγάλη πλειονότητα των επιχειρήσεων που δραστηριοποιούνται στα απορρυπαντικά και στα προϊόντα καθαρισμού στο εν λόγω κράτος μέλος, καθεμία των οποίων αποτελεί μέλος της ΑΙSE (Association internationale de la savonnerie, de la dιtergence et des produits d' entretien - Διεθνής ένωση σαπωνοποιίας, απορρυπαντικών και συντηρητικών) και οι οποίες έχουν δεσμευθεί στην εφαρμογή της σύστασης της Επιτροπής 7ότι η ΑΙSE η οποία εκπροσωπεί ποσοστό άνω του 90 % των κοινοντικών βιομηχανιών απορρυπαντικών και προϊόντων καθαρισμού, έχει αναλάβει την υποχρέωση να εξασφαλίσει τη συμμόρφωση με την παρούσα σύσταση, σε συνεργασία με τις εθνικές ενώσεις 7ότι τα μη μέλη ΑΙSE που ασχολούνται με την πώληση, το μάρκετινγκ ή την παραγωγή οικιακών απορρυπαντικών πλυντηρίων ρούχων στην Ευρωπαϊκή Κοινότητα και στον Ευρωπαϊκό Οικονομικό Χώρο δύνανται να συμμετάσχουν στο εγχείρημα 7ότι τα αποτελέσματα που θα επιτευχθούν βάσει της παρούσας σύστασης πρέπει να ανακοινωθούν στο Ευρωπαϊκό Κοινοβούλιο και στο Συμβούλιο, καθώς και στο ευρύ κοινό, σύμφωνα με την ανακοίνωση της επιτροπής για τις περιβαλλοντικές συμφωνίες 7ότι η εφαρμογή της παρούσας σύστασης της Επιτροπής πρέπει να εξασφαλιστιεί, αφενός, με την ανάληψη, εκ μέρους της ΑΙSE, υποχρέωσης έναντι της Επιτροπής για την εξασφάλιση της συμμόρφωσης με τις διατάξεις της παρούσας σύστασης και, αφετέρου, από τις εθνικές ενώσεις, οι οποίες θα συνεργαστούν με τις αρχές των κρατών μελών για την εφαρμογή των παρουσών διατάξεων 7ότι η παρούσα σύσταση πρέπει να αρχίσει να ισχύει το συντομότερο δυνατόν προκειμένου να περιοριστούν οι περιβαλλοντικές επιπτώσεις της χρήσεως οικιακών απορρυπαντικών 7ότι θα είναι αναγκαία η ανάληψη περαιτέρω προσπαθειών από τους παραγωγούς και τους καταναλωτές προκειμένου να επιτευχθεί η αειρόρος ανάπτυξη,ΣΥΝΙΣΤΑ ΤΑ ΑΚΟΛΟΥΘΑ:Άρθρο 1 Για τους σκοπούς της παρούσας σύστασης νοούνται ως απορρυπαντικά πλυντηρίων ρούχων τα προϊόντα που πωλούνται στο ευρύ κοινό και τα οποία προορίζονται για το πλύσιμο των ρούχων των νοικοκυριών.Άρθρο 2 Η συνολική ποσότητα ενέργειας που χρησιμοποιείται ανά κύκλο πλυσίματος για την ομάδα προϊόντων, όπως ορίζεται στο άρθρο 1, πρέπει να μειωθεί κατά 5 % το έτος 2002, σε σύγκριση με το 1996.Άρθρο 3 Η κατά κεφαλήν κατανάλωση στην Ευρωπαϊκή Κοινότητα της ομάδας προϊόντων, όπως ορίζεται στο άρθρο 1, πρέπει να μειωθεί κατά 10 % το έτος 2002, σε σύγκριση με το 1996.Άρθρο 4 Η κατά κεφαλήν κατανάλωση της πρωτοβάθμιας και δευτεροβάθμιας συσκευσίας της ομάδας προϊόντων, όπως ορίζεται στο άρθρο 1, πρέπει να μειωθεί κατα 10 % το έτος 2002, σε σύγκριση με το 1996.Άρθρο 5 Το περιεχόμενο όλων των δυσαποδόμητων οργανικών συστατικών, όπως ορίζεται στο παράρτημα, πρέπει να μειωθεί κατά 10 % για την ομάδα προϊόντων, όπως ορίζεται στο άρθρο 1, το έτος 2002, σε σύγκριση με το 1996.Άρθρο 6 Υπό την επιφύλαξη της οδηγίας 84/450/ΕΟΚ του Συμβουλίου (10) για την παραπλανητική διαφήμιση, οι καταναλωτές πρέπει να είναι ενημερωμένοι με στοιχεία που προάγουν την ορθή χρήση των οικιακών απορρυπαντικών των πλυντηρίων ρούχων.Άρθρο 7 Για την παρακολούθηση της προόδου της παρούσας σύστασης, θα συλλέγονται στατιστικά στοιχεία στα κράτη μέλη. Τα συλλεγόμενα στατιστικά στοιχεία πρέπει να διαβιβάζονται στην Επιτροπή από τις αρμόδιες εθνικές αρχές. Οι πληροφορίες, καθώς και τα δεδομένα που πρέπει να συλλέγουν, καθώς και η διαδικασία συλλογής και επαλήθευσης των δεδομένων, καθορίζονται στο παράρτημα.Οι εθνικές ενώσεις της AISE, καθώς και η ίδια η AISE, θα επιφορτίσουν έναν εξωτερικό οργανισμό με τη συλλογή και την επεξεργασία των στατιστικών στοιχείων.Άρθρο 8 Για τους σκοπούς της εφαρμογής της παρούσας σύστασης, οι εθνικές αρχές καλούνται σε συνεργασία με τα εθνικά μέλη της AISE.Άρθρο 9 Μέχρις ότου επιτευχθούν οι στόχοι που ορίζει η παρούσα σύσταση, η Επιτροπή θα διαβουλεύεται ανά διετία με τα κράτη μέλη και με την AISE, και με την επιτροπή των καταναλωτών (11), όσον αφορά την πρόοδο της εφαρμογής της παρούσας σύστασης. Η Επιτροπή θα ενημερώνει σχετικά με το Συμβούλιο και το Ευρωπαϊκό Κοινοβούλιο και θα δημοσιοποιεί τις πληροφορίες.Βρυξέλλες, 22 Ιουλίου 1998.Για την ΕπιτροπήMartin BANGEMANNΜέλος της Επιτροπής(1) ΕΕ L 347 της 17. 12. 1973, σ. 51.(2) ΕΕ L 80 της 25. 3. 1986, σ. 51.(3) ΕΕ L 291 της 10. 10. 1989, σ. 55.(4) ΕΕ L 187 της 16. 7. 1988, σ. 14.(5) ΕΕ L 265 της 18. 10. 1996, σ. 15.(6) ΕΕ L 365 της 31. 12. 1994, σ. 10.(7) ΕΕ L 217 της 13. 9. 1995, σ. 14.(8) COM(96) 561 τελικό, της 27. 11. 1996.(9) ΕΕ C 286 της 22. 9. 1997, σ. 254, και ΕΕ C 321 της 22. 10. 1997, σ. 6.(10) ΕΕ L 250 της 19. 9. 1984, σ. 17 7 οδηγία όπως τροποποιήθηκε τελευταία από την οδηγία 97/55/ΕΚ του Ευρωπαϊκού Κοινοβουλίου και του Συμβουλίου, ΕΕ L 290 της 23. 10. 1997, σ. 18.(11) ΕΕ L 162 της 13. 7. 1995, σ. 37.ΠΑΡΑΡΤΗΜΑ Η AISE και οι εθνικές ενώσεις - μέλη θα συγκεντρώσουν όλα τα αναγκαία στοιχεία και θα επιβλέψουν την εφαρμογή της παρούσας συστάσεως. Για το σκοπό αυτό οι εθνικές ενώσεις - μέλη της AISE, δύνανται να συνεργασθούν με τις εθνικές αρχές. Το έτος 1996 αποτελεί το έτος αναφοράς για την αξιολόγηση της επίτευξης των στόχων που καθορίζονται στην παρούσα σύσταση.Τα ακόλουθα στοιχεία θα συλλέγονται για καθεμία από τις εθνικές αγορές:Κατανάλωση των προϊόντωνΟι επιχειρήσεις θα ανακοινώνουν τη συνολική κατανάλωση (σε τόνους/έτος) οικιακών απορρυπαντικών (σκόνη και υγρά) για κάθε ημερολογιακό έτος. Ως κατανάλωση νοείται το σύνολο των τόνων απορρυπαντικών που πωλήθηκαν σε κάθε εθνική αγορά.Κατανάλωση συσκευασιώνΟι επιχειρήσεις θα κοινοποιούν τη συνολική κατανάλωση (σε τόνους/έτος) των συσκευασιών που συνδέονται με την κατανάλωση των προαναφερθέντων απορρυπαντικών για κάθε ημερολογιακό έτος. Ως κατανάλωση νοούνται οι τόνοι χρησιμοποιημένων συσκευασιών σε κάθε εθνική αγορά.Δυσαποδόμητα οργανικά συστατικάΟι επιχειρήσεις θα κοινοποιούν τη συνολική κατανάλωση δυσαποδόμητων οργανικών συστατικών (1) (σε τόνους/έτος) που συνδέεται με την κατανάλωση των προαναφερθέντων απορρυπαντικών (σκόνη και υγρά) για κάθε ημερολογιακό έτος. Ως κατανάλωση νοούνται οι τόνοι δυσαποδόμητων οργανικών συστατικών που περιέχονται στα απορρυπαντικά που πωλούνται σε κάθε εθνική αγορά.Ενεργειακή κατανάλωσηΗ μείωση της ενεργειακής κατανάλωσης ανά φορτίο πλύσεως θα καθορίζεται βάσει της αλλαγής της κατανομής των θερμοκρασιών των κύκλων πλυσίματος. Η AISE θα εκπονήσει κατάλληλες αντιπροσωπευτικές μελέτες για τις πρακτικές πλυσίματος σε κάθε ευρωπαϊκή χώρα, ούτως ώστε να διαμορφωθεί, για κάθε κράτος μέλος, μια εικόνα των χρησιμοποιούμενων θερμοκρασιών.Στα κράτη μέλη θα καταρτίζονται στατιστικές οι οποίες θα διαβιβάζονται μέσω της AISE στην Επιτροπή ανά διετία, πλην της ενεργειακής καταναλώσεως, η οποία θα διαβιβαστεί μόνο για το 1996, και πάλι, το έτος 2002. Η πρώτη έκθεση με τα δεδομένα αυτά, σε σχέση με το έτος αναφοράς 1996, θα διαβιβαστεί στην Επιτροπή τον Σεπτέμβριο του 1998.Η πρώτη έκθεση προόδου για τα έτη 1997 και 1998 θα διαβιβαστεί στην Επιτροπή τον Σεπτέμβριο του 1999. Οι εκθέσεις προς την Επιτροπή θα περιέχουν τα σχετικά με κάθε κράτος μέλος δεδομένα, καθώς και τα μέσα δεδομένα για την Ευρωπαϊκή Ένωση.Η συμμόρφωση με τους στόχους της παρούσας σύστασης θα εκτιμάται σε σχέση με τους σταθμισμένους ευρωπαϊκούς μέσους όρους.Ταυτόχρονα με την πρώτη έκθεσή της, η AISE θα διαβιβάσει στην Επιτροπή κατάλογο των επιχειρήσεων που διεκπεραιώνουν την υλοποίηση της παρούσης σύστασης σε κάθε κράτος μέλος.Η συγκέντρωση και ο έλεγχος των δεδομένων πραγματοποιείται από ανεξάρτητο οργανισμό που διαθέτει τις κατάλληλες ικανότητες. Ο εν λόγω ανεξάρτητος οργανισμός εξασφαλίζει το απόρρητο των σχετικών με κάθε επιχείρηση δεδομένων.(1) Ως δυσαποδόμητα οργανικά συστατικά νοούνται τα συστατικά που δεν αποδομούνται σε ποσοστό μεγαλύτερο του 70 %. Το ποσοστό αυτό μετράται με δοκιμές εγγενούς βιοαποδομησιμότητας βάσει του συστήματος SCAS ή Zahn Wellens, σύμφωνα με τους ορισμούς C.12 και C.9 του παραρτήματος V της οδηγίας 67/548/ΕΟΚ (ΕΕ L 196 της 16. 8. 1967, σ. 1), όπως τροποποιήθηκε τελευταία από την οδηγία 92/32/ΕΟΚ (ΕΕ L 154 της 5. 6. 1992).


title: Ευρωπαϊκό Ταμείο για τη Δημοκρατία Σύσταση του Ευρωπαϊκού Κοινοβουλίου της 29ης Μαρτίου 2012 προς το Συμβούλιο σχετικά με τους πιθανούς τρόπους καθιέρωσης ενός Ευρωπαϊκού Ταμείου για τη Δημοκρατία (ΕΤΔ) (2011/2245(INI))

text:
               6.9.2013

               EL

               Επίσημη Εφημερίδα της Ευρωπαϊκής Ένωσης

               CE 257/13

         Πέμπτη 29 Μαρτίου 2012Ευρωπαϊκό Ταμείο για τη Δημοκρατία
   P7_TA(2012)0113
   Σύσταση του Ευρωπαϊκού Κοινοβουλίου της 29ης Μαρτίου 2012 προς το Συμβούλιο σχετικά με τους πιθανούς τρόπους καθιέρωσης ενός Ευρωπαϊκού Ταμείου για τη Δημοκρατία (ΕΤΔ) (2011/2245(INI))
   2013/C 257 E/03

      Το Ευρωπαϊκό Κοινοβούλιο,

               —

               έχοντας υπόψη την πρόταση σύστασης προς το Συμβούλιο που υπέβαλε o Alexander Graf Lambsdorff, εξ ονόματος της Ομάδας ALDE, σχετικά με τους πιθανούς τρόπους καθιέρωσης ενός Ευρωπαϊκού Ταμείου για τη Δημοκρατία (ΕΤΔ) (B7-0391/2011),

               —

               έχοντας υπόψη το ψήφισμά του της 7ης Ιουλίου 2011 σχετικά με τις εξωτερικές πολιτικές της ΕΕ υπέρ του εκδημοκρατισμού (1),

               —

               έχοντας υπόψη τα άρθρα 2, 6, 8 και 21 της Συνθήκης για την Ευρωπαϊκή Ένωση,

               —

               έχοντας υπόψη το ψήφισμά του της 14ης Δεκεμβρίου 2011 σχετικά με την αναθεώρηση της ευρωπαϊκής πολιτικής γειτονίας (2), και δη την παράγραφο 10 αυτού,

               —

               έχοντας υπόψη το ψήφισμά του της 7ης Απριλίου 2011 σχετικά με την αναθεώρηση της Ευρωπαϊκής Πολιτικής Γειτονίας – Ανατολική Διάσταση (3) και το ψήφισμά του σχετικά με την αναθεώρηση της Ευρωπαϊκής Πολιτικής Γειτονίας – Νότια Διάσταση (4),

               —

               έχοντας υπόψη το ψήφισμά του της 16ης Δεκεμβρίου 2010 σχετικά με την ετήσια έκθεση του 2009 για τα ανθρώπινα δικαιώματα στον κόσμο και την πολιτική της Ευρωπαϊκής Ένωσης σε αυτό τον τομέα (5),

               —

               έχοντας υπόψη το ψήφισμά του της 25ης Απριλίου 2002 σχετικά με την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο για τον ρόλο της Ευρωπαϊκής Ένωσης στην προώθηση των δικαιωμάτων του ανθρώπου και του εκδημοκρατισμού στις τρίτες χώρες (6),

               —

               έχοντας υπόψη τον κανονισμό (ΕΚ) αριθ. 1889/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, για την καθιέρωση ενός χρηματοδοτικού μέσου για τη δημοκρατία και τα δικαιώματα του ανθρώπου (ΕΜΔΔΑ) (7),

               —

               έχοντας υπόψη τις συμφωνίες μεταξύ της ΕΕ και τρίτων χωρών και τις ρήτρες περί δικαιωμάτων του ανθρώπου και δημοκρατίας που περιέχονται σε αυτές,

               —

               έχοντας υπόψη τα συμπεράσματα του Συμβουλίου της 18ης Μαΐου 2009 με θέμα «Στήριξη της δημοκρατικής διακυβέρνησης: προς ένα ενισχυμένο πλαίσιο ΕΕ»,

               —

               έχοντας υπόψη τις ακόλουθες τρεις σειρές συμπερασμάτων του Συμβουλίου: της 22ας Οκτωβρίου 2009 σχετικά με την υποστήριξη της δημοκρατίας στο πλαίσιο των εξωτερικών σχέσεων της ΕΕ, της 13ης Δεκεμβρίου 2010 όπου περιλαμβάνεται η «Έκθεση προόδου για το 2010 και κατάλογος των πιλοτικών χωρών» και της 20ής Ιουνίου 2011 για την ευρωπαϊκή πολιτική γειτονίας,

               —

               έχοντας υπόψη την κοινή ανακοίνωση της Επιτροπής και της Ύπατης Εκπροσώπου της Ένωσης για Θέματα Εξωτερικής Πολιτικής και Πολιτικής Ασφαλείας της 25ης Μαΐου 2011 με θέμα «Μια νέα απάντηση σε μια γειτονιά που αλλάζει» (COM(2011)0303),

               —

               έχοντας υπόψη την κοινή ανακοίνωση της Επιτροπής με τίτλο «Εταιρική σχέση με τις χώρες της νότιας Μεσογείου για τη δημοκρατία και την κοινή ευημερία» (COM(2011)0200),

               —

               έχοντας υπόψη τα συμπεράσματα του Συμβουλίου Εξωτερικών Υποθέσεων σχετικά με την ευρωπαϊκή πολιτική γειτονίας, τα οποία εγκρίθηκαν στις 20 Ιουνίου 2011 κατά την 3101η συνεδρίασή του,

               —

               έχοντας υπόψη τα συμπεράσματα του Συμβουλίου Εξωτερικών Υποθέσεων σχετικά με το Ευρωπαϊκό Ταμείο για τη Δημοκρατία, τα οποία εγκρίθηκαν την 1η Δεκεμβρίου 2011 κατά την 3130ή συνεδρίασή του,

               —

               έχοντας υπόψη τα σε θεματική και γεωγραφική βάση χρηματοδοτικά μέσα της Επιτροπής στον τομέα του εκδημοκρατισμού και των ανθρωπίνων δικαιωμάτων (όπως είναι το ευρωπαϊκό μέσο για τη δημοκρατία και τα δικαιώματα του ανθρώπου (ΕΜΔΔΑ), η ευρωπαϊκή πρωτοβουλία γειτονίας και εταιρικής σχέσης (ENPI) κ.λπ.),

               —

               έχοντας υπόψη την από 25ης Νοεμβρίου 2011 επιστολή στήριξης υπέρ της θέσπισης του Ευρωπαϊκού Ταμείου για τη Δημοκρατία που απεστάλη στον Πρόεδρο του Ευρωπαϊκό Κοινοβουλίου κ. Jerzy Buzek και στην ΥΕ/ΑΕ Catherine Ashton,

               —

               έχοντας υπόψη το άρθρο 121, παράγραφος 3, και το άρθρο 97 του Κανονισμού του,

               —

               έχοντας υπόψη την έκθεση της Επιτροπής Εξωτερικών Υποθέσεων και τη γνωμοδότηση της Επιτροπής Ανάπτυξης (A7-0061/2012),

               Α.

               λαμβάνοντας υπόψη ότι οι Συνθήκες της EE κατοχυρώνουν τα οικουμενικά ανθρώπινα δικαιώματα και τη δημοκρατία ως ιδρυτικές αξίες της ΕΕ και ως αρχές και επιδιώξεις της εξωτερικής δράσης της Ένωσης·

               Β.

               λαμβάνοντας υπόψη ότι με το άρθρο 8 της Συνθήκης για τη λειτουργία της Ευρωπαϊκής Ένωσης καθιερώνεται η αρχή της ενσωμάτωσης της διάστασης του φύλου σε όλες τις πολιτικές, ορίζοντας ότι, σε όλες τις δράσεις της, η Ένωση επιδιώκει να εξαλειφθούν οι ανισότητες και να προαχθεί η ισότητα μεταξύ ανδρών και γυναικών·

               Γ.

               λαμβάνοντας υπόψη ότι, στην ατζέντα δράσης για την υποστήριξη της δημοκρατίας στο πλαίσιο των εξωτερικών σχέσεων της ΕΕ, το Συμβούλιο δήλωνε ότι επιθυμεί να ενισχύσει την εσωτερική συνοχή και την αποτελεσματικότητα της στήριξης που παρέχει, αλλά ότι έχει σημειωθεί περιορισμένη πρόοδος εν προκειμένω·

               Δ.

               λαμβάνοντας υπόψη ότι το Κοινοβούλιο χαιρέτισε την πρωτοβουλία θέσπισης Ευρωπαϊκού Ταμείου για τη Δημοκρατία στο ψήφισμά του της 7ης Ιουλίου 2011 σχετικά με τις εξωτερικές πολιτικές της ΕΕ υπέρ του εκδημοκρατισμού·

               Ε.

               λαμβάνοντας υπόψη ότι υπέρ της θέσπισης του ΕΤΔ ετάχθησαν με την επιστολή που απηύθυναν στον Πρόεδρο του ΕΚ κ. Jerzy Buzek και στην ΥΕ/ΑΕ Catherine Ashton ορισμένοι επιφανείς υπερασπιστές των ανθρωπίνων δικαιωμάτων, όπως οι βραβευμένοι με το Βραβείο Ζαχάρωφ Aung San Suu Kyi και Alaksandr Milinkievic·

               ΣΤ.

               λαμβάνοντας υπόψη ότι η ΕΕ και τα κράτη μέλη της δεν έχουν εφαρμόσει ακόμα στην πράξη μια πραγματικά συνεκτική και στρατηγική προσέγγιση των θεμάτων του εκδημοκρατισμού η οποία να αναγνωρίζει την υποστήριξη της δημοκρατίας ως αυτοτελές ζήτημα·

               Ζ.

               λαμβάνοντας υπόψη ότι τα γεγονότα της «Αραβικής Άνοιξης» και η Ανατολική Εταιρική Σχέση έχουν καταδείξει την ανάγκη ανάληψης από την ΕΕ μιας επείγουσας στρατηγικής δέσμευσης έναντι των αυταρχικών χωρών και αυτών που αγωνίζονται για την υλοποίηση δημοκρατικών μεταρρυθμίσεων, βάσει μιας νέας και διαφορετικής προσέγγισης με στόχο την αποκατάσταση της αξιοπιστίας και για την παροχή έγκαιρης αρωγής στην διαδικασία μετάβασης στην δημοκρατία· λαμβάνοντας υπόψη ότι η θέσπιση Ευρωπαϊκού Ταμείου για τη Δημοκρατία ενδέχεται να αποτελέσει μια από τις πλέον αισθητές αντιδράσεις της ΕΕ στις προκλήσεις που ενέχει η προσπάθεια εκδημοκρατισμού στις γειτονικές μας χώρες και αλλού·

               Η.

               λαμβάνοντας υπόψη τον καίριο ρόλο που διαδραματίζουν οι γυναίκες στις διαδικασίες εκδημοκρατισμού και στην επιτυχία των κοινωνικών κινημάτων·

               Θ.

               λαμβάνοντας υπόψη ότι, όπως έδειξαν τα πρόσφατα γεγονότα στην Βόρειο Αφρική και στην Μέση Ανατολή, οι γυναίκες αποτελούν αποφασιστικής σημασίας παράγοντες δημοκρατικής αλλαγής και τα δικαιώματα των γυναικών παραβιάζονται συχνά, με αποτέλεσμα οι γυναίκες να αντιμετωπίζουν μεγαλύτερο κίνδυνο φτώχειας και περιθωριοποίησης από την πολιτική, κοινωνική και οικονομική ζωή της χώρας τους·

               Ι.

               λαμβάνοντας υπόψη ότι οι εξεγέρσεις στην Βόρειο Αφρική και στην Μέση Ανατολή υπογραμμίζουν την επείγουσα ανάγκη να αντιμετωπισθούν η αστάθεια και τα αντιδημοκρατικά καθεστώτα γειτονικών χωρών της ΕΕ, δεδομένου ότι επηρεάζουν την ασφάλεια και τη σταθερότητα της ίδιας της Ευρώπης·

               ΙΑ.

               λαμβάνοντας υπόψη ότι η ενισχυμένη προσέγγιση για την υποστήριξη της δημοκρατίας και των ανθρωπίνων δικαιωμάτων που έχει αναπτυχθεί στο πλαίσιο της πολιτικής γειτονίας της ΕΕ και του προγράμματος δράσης της ΕΕ για αλλαγή πρέπει να συνοδεύεται από την αυξημένη ικανότητα ταχείας και συνεπούς ανταπόκρισης σε εξελίξεις που αφορούν τη δημοκρατία και το κράτος δικαίου·

               ΙΒ.

               λαμβάνοντας υπόψη ότι το ευρωπαϊκό μέσο για τη δημοκρατία και τα δικαιώματα του ανθρώπου (ΕΜΔΔΑ) εστιάζει σε επείγοντα μέτρα σχετικά με υπερασπιστές των ανθρωπίνων δικαιωμάτων που αντιμετωπίζουν κίνδυνο, συμπεριλαμβανομένων δημοσιογράφων και προσωπικοτήτων της αντιπολίτευσης, και σε πιο μακροπρόθεσμα μέτρα που συμπληρώνουν τα υφιστάμενα γεωγραφικά μέσα της ΕΕ·

               ΙΓ.

               λαμβάνοντας υπόψη ότι πολιτικά κόμματα, εξέχουσες πολιτικές προσωπικότητες (όπως αντιφρονούντες, προσωπικότητες της αντιπολίτευσης και ηγέτες οργανώσεων νεολαίας), κοινωνικά κινήματα και εκπρόσωποι της κοινωνίας των πολιτών, του πολιτιστικού τομέα και των μέσων ενημέρωσης (π.χ. δημοσιογράφοι, συντάκτες ιστολογίων, ακτιβιστές των μέσων κοινωνικής δικτύωσης και καλλιτέχνες) που διαθέτουν σαφώς καθορισμένες δέσμες στόχων για τη βελτίωση της δημοκρατίας εξακολουθούν να διαδραματίζουν καίριο ρόλο σε κάθε δημοκρατία και κάθε διαδικασία εκδημοκρατισμού· λαμβάνοντας υπόψη ότι, λόγω της έλλειψης πόρων, της περιορισμένης εντολής και των χρονοβόρων διαδικασιών του ΕΜΔΔΑ, η στήριξη αυτών των παραγόντων ήταν περιορισμένη κατά το παρελθόν·

               ΙΔ.

               λαμβάνοντας υπόψη ότι το Συμβούλιο Εξωτερικών Υποθέσεων έχει εγκρίνει την πρωτοβουλία περί θέσπισης Ευρωπαϊκού Ταμείου για τη Δημοκρατία (ΕΤΔ)· λαμβάνοντας υπόψη ότι οι εργασίες για τη θέσπισή του προχωρούν με ταχύ ρυθμό και ότι απαιτείται επειγόντως η επίτευξη συμφωνίας επί των λεπτομερειών των επιχειρησιακών πτυχών·

               1.

               απευθύνει στο Συμβούλιο την ακόλουθη σύσταση, προτρέποντάς το:

                           α)

                           να διασφαλίσει ότι το ΕΤΔ θα διαμορφώσει μια πιο στρατηγική και πολιτική προσέγγιση από την πλευρά της ΕΕ για την υποστήριξη της δημοκρατίας, παρέχοντας συνδρομή «από τη βάση προς την κορυφή», η οποία θα είναι προσαρμοσμένη στις εκάστοτε συνθήκες, ευέλικτη και έγκαιρη, με δυνατότητα άμεσου επαναπρογραμματισμού, όπου αυτό κρίνεται αναγκαίο για τη διευκόλυνση της μετάβασης χωρών εταίρων προς τη δημοκρατία·

                           β)

                           να καταδείξει ότι, προκειμένου να επιτευχθούν οι προαναφερθέντες στόχοι, η δημιουργία νέου Ταμείου είναι πλέον ενδεδειγμένη και αποτελεσματικότερη από την αναθεώρηση των υφισταμένων μέσων, και δη του ΕΜΔΔΑ·

                           γ)

                           να αποσαφηνίσει την αποστολή και τις αρχές του ΕΤΔ, ώστε να διασφαλισθούν σαφή κριτήρια για την επιλογή των δικαιούχων, ιδίως όσον αφορά τη μεθοδολογία της διαδικασίας επιλογής·

                           δ)

                           να αναδείξει την συνεκτικότητα και την αποτελεσματικότητα της υποστήριξης στην δημοκρατία που παρέχει η ΕΕ, σύμφωνα με την ατζέντα δράσης για την υποστήριξη της δημοκρατίας στο πλαίσιο των εξωτερικών σχέσεων της ΕΕ, και να διαμορφώσει την αποστολή και την οργάνωση του ΕΤΔ σε αυτό το πνεύμα·

                           ε)

                           να απαιτήσει ότι το ΕΤΔ θα διασφαλίσει την αρχή βάσει της οποίας οι δημοκρατικές διαδικασίες εκπορεύονται από τα έθνη και ότι η οικοδόμηση της δημοκρατίας θα υλοποιηθεί μέσω της ισχυροποίησης των βάσεων της κοινωνίας ώστε να φτάνουν ως τα υψηλότερα κυβερνητικά κλιμάκια·

                           στ)

                           να διασφαλίσει ότι το ΕΤΔ, συγχρόνως με την προαγωγή μιας «βαθιάς και βιώσιμης δημοκρατίας» σε χώρες που βρίσκονται σε στάδιο πριν, κατά τη διάρκεια ή και μετά την εγκαθίδρυση της δημοκρατίας, με πρωταρχική, αλλά όχι αποκλειστική εστίαση στην ευρωπαϊκή γειτονία, θα λάβει μια εμφατική εντολή, η οποία θα του επιτρέπει να συμπληρώνει ενισχυτικά της δημοκρατίας μέτρα άλλων οργάνων και η οποία θα αναδεικνύει την προστιθέμενη αξία της νέας μονάδας·

                           ζ)

                           να αποκτήσει πολύτιμες εμπειρίες μέσω μιας αρχικής, αλλά όχι αποκλειστικής, εστίασης στην ευρωπαϊκή γειτονία·

                           η)

                           να εγγυηθεί ότι το ΕΤΔ θα διαδραματίσει ρόλο συνέργειας και συμπλήρωσης σε σχέση με το έργο που έχουν αναλάβει τα θεσμικά όργανα της ΕΕ, συμπεριλαμβανομένου του Ευρωπαϊκού Κοινοβουλίου, τα κράτη μέλη, οι υπηρεσίες τους και τα ιδρύματα που χρηματοδοτούν, αναπτύσσοντας παράλληλα στενή συνεργασία μαζί τους, δημιουργώντας εταιρικές σχέσεις και αποφεύγοντας την επικάλυψη δραστηριοτήτων· να επιδιώξει συμπληρωματικότητα και στενό συντονισμό με το Ίδρυμα Anna Lindh, ιδίως με στόχο την προαγωγή της δημοκρατίας στη Μεσόγειο·

                           θ)

                           να διασφαλίσει ότι το ΕΤΔ παρέχει προστιθέμενη αξία συμπληρώνοντας, και χωρίς να επικαλύπτει ή να περιορίζει τις δραστηριότητες των υφιστάμενων μέσων, ιδίως δε του ΕΜΔΔΑ και του Μηχανισμού Σταθερότητας· σημειώνει ότι το ΕΤΔ θα μπορούσε να δρομολογεί έργα τα οποία θα μπορούν αργότερα να συνεχιστούν από το ΕΜΔΔΑ ή τα γεωγραφικού χαρακτήρα μέσα, δημιουργώντας διασυνδέσεις προγραμματισμού που θα διασφαλίσουν εσωτερική συνοχή και βιωσιμότητα σε πιο μακροπρόθεσμο ορίζοντα·

                           ι)

                           να διατυπώσει επακριβή μεθοδολογία προκειμένου να αποφευχθούν οποιεσδήποτε αλληλεπικαλύψεις μεταξύ των χρηματοδοτικών μέσων, του πολυσύνθετου δικτύου των κοινοτικών και κοινοβουλευτικών υποδομών (Γραφείο Προώθησης της Κοινοβουλευτικής Δημοκρατίας, Όμιλοι Ευρωπεριφερειακής Συνεργασίας κλπ) που είναι υπεύθυνες για τα ανθρώπινα δικαιώματα, και του ΕΤΔ, πριν αρχίσουν οποιεσδήποτε εργασίες για τούτο το έργο·

                           ια)

                           να διασφαλίσει, σε επίπεδο στρατηγικού προγραμματισμού, τη συνεργασία του ΕΤΔ με τα άλλα όργανα και δομές της ΕΕ που δραστηριοποιούνται στους τομείς των ανθρωπίνων δικαιωμάτων και της δημοκρατίας, ιδίως δε με το ΕΜΔΔΑ, τον Μηχανισμό Σταθερότητας, το ΚΠΣ και τα μέσα που έχουν γεωγραφικό χαρακτήρα· να διασφαλίσει υγιή και διάφανη δημοσιονομική διαχείριση και χαμηλά διοικητικά και συναλλακτικά κόστη· να λαμβάνει υπόψη τη σημασία της κοινοτικής μεθόδου, με την Επιτροπή να καλείται να εξετάσει το συντομότερο δυνατόν πώς τα μέσα της ΕΕ θα μπορούσαν στο μέλλον να παρέχουν ταχύτερους μηχανισμούς απόκρισης και πώς και πότε θα μπορούσε να ιδρυθεί ένα καταπιστευματικό ταμείο της ΕΕ, αν καθιερωθεί η κατάλληλη νομική βάση στον νέο δημοσιονομικό κανονισμό· να μεριμνήσει ώστε, σε περίπτωση που ο προϋπολογισμός της ΕΕ συμβάλλει στη χρηματοδότηση του ΕΤΔ, αυτό να μην αποβαίνει εις βάρος των ήδη περιορισμένων πόρων του ΕΜΔΔΑ·

                           ιβ)

                           να δώσει τη δυνατότητα στο ΕΤΔ να ενεργεί σε τρία στάδια: προ της μετάβασης, κατά τη μετάβαση και μετά τη μετάβαση, και να δρομολογεί την εκκίνηση σχεδίων και καινοτόμων λύσεων και ιδεών σε επίπεδο βάσης, που έως τώρα δεν μπορούσαν να στηριχθούν από την ΕΕ για λόγους διαδικαστικών περιορισμών ή μετριασμού του κινδύνου· να διαμορφώσει, επιπλέον, το ΕΤΔ κατά τρόπον ώστε να καταστεί πιο δεκτικό στον κίνδυνο, σεβόμενο παράλληλα τον δημοσιονομικό κανονισμό της ΕΕ·

                           ιγ)

                           να ζητήσει να διασφαλισθεί η αμεροληψία των αποστολών παρατήρησης εκλογών της ΕΕ και να εξεταστεί, συνεπώς, το ενδεχόμενο να μην συμπεριλάβει το ΕΤΔ παρόμοιες αποστολές μεταξύ των δράσεων του για την προαγωγή της δημοκρατίας·

                           ιδ)

                           να απευθύνεται, στα πρώιμα στάδια της χρηματοδότησης μιας συγκεκριμένης χώρας, σε μια ευρεία ομάδα δυνητικών δικαιούχων, συμπεριλαμβανομένων καίριων πολιτικών παραγόντων υπέρ της δημοκρατίας (π.χ. αναδυόμενοι πολιτικοί παράγοντες, κινήματα λαϊκής βάσης, μη καταχωρημένες ΜΚΟ και συνδικαλιστικές οργανώσεις), παραγόντων παρακολούθησης και καταγγελιών παρατυπιών, μεμονωμένων πολιτικών ακτιβιστών, πολιτιστικών παραγόντων, νέων παραγόντων των μέσων ενημέρωσης (συντάκτες ιστολογίων κ.ά), οργανώσεων δικαιωμάτων μειονοτήτων και ομάδων προβληματισμού, προκειμένου το ΕΤΔ να είναι σε θέση να στηρίξει ευρύ φάσμα τοπικών παραγόντων που αγωνίζονται για την υλοποίηση δημοκρατικών μεταρρυθμίσεων· να παράσχει υποστήριξη στους προαναφερθέντες πολιτικούς φορείς και στα προαναφερθέντα κινήματα κατά τρόπο πολυφωνικό·

                           ιε)

                           να διασφαλίσει ότι το ΕΤΔ δίδει ιδιαίτερη προσοχή στη συμμετοχή γυναικών στη διαδικασία δημοκρατικής μεταρρύθμισης, στηρίζοντας γυναικείες οργανώσεις και σχέδια σε τομείς ευαίσθητους στον τομέα του φύλου, όπως η καταπολέμηση της βίας, η δημιουργία απασχόλησης και η πολιτική συμμετοχή, η επέκταση της ίσης πρόσβασης των γυναικών και των κοριτσιών στη δικαιοσύνη και την εκπαίδευση, και η πρόληψη ή ο τερματισμός των υφιστάμενων παραβιάσεων των δικαιωμάτων των γυναικών·

                           ιστ)

                           να θεωρεί σημαντικό το γεγονός ότι το ΕΤΔ χορηγεί πολυκομματική ενίσχυση σε οργανώσεις χωρών που βρίσκονται σε μετάβαση, δεδομένου του καίριου ρόλου τους στη δημοκρατία και με σκοπό τη συμβολή τους στην επίτευξη εθνικής συναίνεσης·

                           ιζ)

                           να δώσει στο ΕΤΔ την αρμοδιότητα να δίνει επιχορηγήσεις άμεσα σε δικαιούχους, κατά τρόπο που δεν γεννά διακρίσεις και σε διαβούλευση με τις αντιπροσωπείες της ΕΕ επί τόπου, και, δυνητικά, μέσω πολιτικών ιδρυμάτων και ΜΚΟ που έχουν αποδεδειγμένο ιστορικό επιτυχούς έργου στον τομέα στήριξης της δημοκρατίας· ειδικά στα αρχικά στάδια, να διασφαλίσει ότι η εκ νέου χρηματοδότηση θα λειτουργήσει ως αποδοτικός μηχανισμό για την επιτόπου συνεργασία του ΕΤΔ με επιτόπιους εταίρους που διαθέτουν τις απαιτούμενες γνώσεις και τις τοπικές υποδομές, ενώ χαίρουν ταυτόχρονα της εμπιστοσύνης των τοπικών πληθυσμών· να σημειώσει ότι η εκ νέου χρηματοδότηση, υπό τον όρο ότι σέβεται την πολιτική πολυφωνία σε επίπεδο ΕΕ και ενεργεί μέσω βασικών δικαιούχων, θα μειώσει τόσο το γραφειοκρατικό φόρτο επί του ΕΤΔ όσο και τους δυνητικούς κινδύνους·

                           ιη)

                           να διασφαλιστεί ότι η ΕΕ μπορεί να ασκεί πολιτική επιρροή αντίστοιχη με την χρηματοπιστωτική της συνεισφορά· να διατηρήσει μια ευέλικτη, διαφανή και πολιτικά αντιπροσωπευτική δομή διακυβέρνησης, μεριμνώντας για τον ισορροπημένο συνδυασμό εκπροσώπων των κρατών μελών και των θεσμικών οργάνων της ΕΕ, συμπεριλαμβανομένου του Κοινοβουλίου, και ανεξάρτητων εμπειρογνωμόνων και επαγγελματιών· να διασφαλίσει την εξισορρόπηση μεταξύ της αυτονομίας και της ανεξαρτησίας του ΕΤΔ και της υποχρέωσης λογοδοσίας του στους χρηματοδότες του και να εξασφαλίσει τον μέγιστο δυνατό βαθμό οικονομικής αξιοπιστίας στους λογαριασμούς του, με ιδιαίτερη μέριμνα ώστε να μην χάνονται κονδύλια λόγω διαφθοράς και ώστε να μην καταβάλλονται ποσά σε οποιοδήποτε πρόσωπο ή φορέα συνδέεται καθ’ οιονδήποτε τρόπο με εγκληματικές ή τρομοκρατικές οργανώσεις·

                           ιθ)

                           να διαρθρώσει το ΕΤΔ κατά το πρότυπο ενός διοικητικά διαφανούς, ευέλικτου και αποδοτικού οργανισμού με έδρα στις Βρυξέλλες, εξοπλίζοντας με σαφείς μηχανισμούς επιδοτήσεων· οι αιτούντες δεν θα πρέπει να υποβάλλονται σε επαχθείς διαδικασίες διαγωνισμών· η συγχρηματοδότηση από τους δικαιούχους δεν πρέπει να αποτελεί πρότερο όρο για τη χρηματοδότηση· η χορήγηση επιδοτήσεων οφείλει εντούτοις να εξαρτάται από τη συμμόρφωση με αυστηρά και σαφή κριτήρια, ενώ ο κατάλογος των δικαιούχων πρέπει να δημοσιοποιείται, εκτός αν θέτει σε κίνδυνο την ασφάλειά τους· θα πρέπει να εφαρμόζονται οι κατάλληλες διασφαλίσεις, ώστε να αποφεύγονται η απάτη και η κακή χρήση των πόρων·

                           κ)

                           να εντάξει στο ΕΤΔ κατάλληλους διαύλους διαρθρωμένης συνεργασίας και συντονισμού με τις Βρυξέλλες και τους παράγοντες που δραστηριοποιούνται επιτόπου· να μεριμνήσει για τον ενισχυμένο συντονισμό και τη διαβούλευση μεταξύ της μελλοντικής εκτελεστικής επιτροπής και του προσωπικού του ΕΤΔ, αφενός, και της Ευρωπαϊκής Υπηρεσίας Εξωτερικής Δράσης (ΕΥΕΔ), της Επιτροπής και του Κοινοβουλίου, αφετέρου, στο πλαίσιο των στρατηγικών, των στόχων και των πρωτοβουλιών των αντίστοιχων μέσων της ΕΕ, καθώς και για τη διεξαγωγή διαρθρωμένου διαλόγου με τις αντιπροσωπείες της ΕΕ και τις πρεσβείες των κρατών μελών που δραστηριοποιούνται επιτόπου·

                           κα)

                           να διασφαλίσει ότι το ΕΤΔ έχει ισχυρούς συνδέσμους και διαβουλεύεται τακτικά με ομάδες δικαιούχων, χωρίς ωστόσο να έχει τοπικά γραφεία, αλλά βασιζόμενο, αντιθέτως, στις αντιπροσωπείες της ΕΕ και σε τοπικές οργανώσεις ή ανεξάρτητους εμπειρογνώμονες και επαγγελματίες οι οποίοι έχουν αποτελέσει αντικείμενο εξονυχιστικού ελέγχου ασφαλείας προκειμένου να διασφαλιστεί ότι δεν συνδέονται καθ’ οιονδήποτε τρόπο με εγκληματικές ή τρομοκρατικές οργανώσεις·

                           κβ)

                           να μεριμνήσει προκειμένου να θεσπιστεί επαρκές σύστημα εποπτείας, προκειμένου να αξιολογείται η αποτελεσματικότητα των πόρων που διατίθενται·

                           κγ)

                           να εξετάσει, ωστόσο, κατά προτεραιότητα την προοπτική θέσπισης του ΕΤΔ ως μέσου εξωτερικής χρηματοδότησης της ΕΕ στους κόλπους του θεσμικού πλαισίου της Ένωσης, προκειμένου να διασφαλιστεί ότι το Κοινοβούλιο θα μπορεί να ασκήσει όπως πρέπει τα νομοθετικά και δημοσιονομικά του καθήκοντα σε σχέση με τη συνεισφορά και τον προγραμματισμό της ΕΕ·

                           κδ)

                           να εγγυηθεί ότι η συνεισφορά της ΕΕ στον προϋπολογισμό του ΕΤΔ παρέχεται σε πλήρη συμμόρφωση προς τις αρχές της χρηστής δημοσιονομικής πρακτικής και υπόκειται σε διαχείριση από προσωπικό εκπαιδευμένο στην εφαρμογή του δημοσιονομικού κανονισμού σε σχέση με τον προϋπολογισμό της ΕΕ, και ότι το Κοινοβούλιο θα μπορεί να ασκήσει πλήρη νομοθετικό και δημοσιονομικό έλεγχο, συμπεριλαμβανομένης της παρακολούθησης και του ελέγχου της αρμόδιας για τον προϋπολογισμό αρχής σε σχέση με τον τρόπο με τον οποίο χρησιμοποιούνται οι αντίστοιχοι χρηματοδοτικοί πόροι·

                           κε)

                           να διασφαλίσει ότι το Κοινοβούλιο μπορεί να ασκήσει ευρεία πολιτική εποπτεία επί των δραστηριοτήτων και του προγραμματισμού του ΕΤΔ και να εγγυηθεί ότι η εφαρμογή των μέτρων του παρακολουθείται και αξιολογείται ενδελεχώς από ένα ανεξάρτητο τρίτο κόμμα, μεταξύ άλλων διασφαλίζοντας ότι το Κοινοβούλιο τηρείται ενήμερο για τις ετήσιες εκθέσεις του ΕΤΔ· να δώσει στο Κοινοβούλιο επαρκές περιθώριο ώστε να του δώσει τη δυνατότητα να συμβάλλει στη φάση προγραμματισμού, στη θέσπιση προτεραιοτήτων και στρατηγικών γραμμών δράσης, και να μοιράζεται τη δημιουργική εξουσία του και τις εμπειρίες μετάβασης από τα κράτη μέλη προς επίρρωση των δημοκρατικών διαδικασιών και πέραν των συνόρων της Ευρώπης·

                           κστ)

                           να διασφαλίσει ότι το Κοινοβούλιο συμμετέχει και καλείται να γνωμοδοτήσει σε όλη τη διαδικασία ενεργοποίησης και εφαρμογής του ΕΤΔ, μεταξύ άλλων μέσω μιας πολιτικά ισόρροπης επιλογής ευρωβουλευτών στο Συμβούλιο Διοικητών και στην εκτελεστική επιτροπή του· να επανεξετάσει τη σύνθεση του Συμβουλίου Διοικητών ώστε να διασφαλίσει ότι τα κράτη μέλη εκπροσωπούνται μέσω του Συμβουλίου, και να αυξήσει τη συμμετοχή του Κοινοβουλίου στο διοικητικό συμβούλιο αυτού του μέσου, ώστε να κατοχυρώσει την επιρροή του, σύμφωνα με την αρμοδιότητα του Κοινοβουλίου ως ενός από τους βραχίονες της αρμόδιας για τον προϋπολογισμό αρχής της ΕΕ· να δώσει τη δυνατότητα στο Κοινοβούλιο να συμβάλλει στον καθορισμό των πολιτικών και στρατηγικών κατευθυντηρίων γραμμών, προτεραιοτήτων, αναμενόμενων αποτελεσμάτων και των συνολικών χρηματοδοτικών κονδυλίων, στηρίζοντας τις δραστηριότητες προικοδότησης κατά σημαίνοντα και συστηματικό τρόπο·

                           κζ)

                           να συνεχίσει την επανεξέταση του αντικτύπου, των επιδόσεων και της προστιθέμενης αξίας του ΕΤΔ σε σχέση με τα μέσα της ΕΕ και τη βιωσιμότητα των χρηματοδοτούμενων δράσεων· να αντλήσει τα κατάλληλα συμπεράσματα και, αν χρειαστεί, να προσαρμόσει αναλόγως το μέγεθος, τη δομή, το χρηματοδοτικό μηχανισμό και την εκτελεστική λογοδοσία του· να διασφαλίσει τη διαβίβαση αυτών των αποτελεσμάτων στο Ευρωπαϊκό Κοινοβούλιο·

               2.

               αναθέτει στον Πρόεδρό του να διαβιβάσει την παρούσα σύσταση στο Συμβούλιο και, προς ενημέρωση, στην Επιτροπή και στα κράτη μέλη.

      (1)  Κείμενα που εγκρίθηκαν, P7_TA(2011)0334.

      (2)  Κείμενα που εγκρίθηκαν, P7_TA(2011)0576.

      (3)  Κείμενα που εγκρίθηκαν, P7_TA(2011)0153.

      (4)  Κείμενα που εγκρίθηκαν, P7_TA(2011)0154.

      (5)  Κείμενα που εγκρίθηκαν, P7_TA(2010)0489.

      (6)  ΕΕ C 131 E της 5.6.2003, σ. 147.

      (7)  ΕΕ L 386 της 29.12.2006, σ. 1.


Avis juridique important

|

32001H0453

Σύσταση της Επιτροπής, της 30ής Μαΐου 2001, σχετικά με τη λογιστική καταχώρηση, την εκτίμηση και τη γνωστοποίηση των περιβαλλοντικών πτυχών στους ετήσιους λογαριασμούς και στις ετήσιες εκθέσεις των εταιρειών [κοινοποιηθείσα υπό τον αριθμό Ε(2001) 1495]

Επίσημη Εφημερίδα αριθ. L 156 της 13/06/2001 σ. 0033 - 0042

Σύσταση της Επιτροπήςτης 30ής Μαΐου 2001σχετικά με τη λογιστική καταχώρηση, την εκτίμηση και τη γνωστοποίηση των περιβαλλοντικών πτυχών στους ετήσιους λογαριασμούς και στις ετήσιες εκθέσεις των εταιρειών[κοινοποιηθείσα υπό τον αριθμό Ε(2001) 1495](2001/453/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 211,την τέταρτη οδηγία 78/660/ΕΟΚ του Συμβουλίου, της 25ης Ιουλίου 1978, που βασίζεται στο άρθρο 54 παράγραφος 3 στοιχείο ζ) της συνθήκης για τους ετήσιους λογαριασμούς ορισμένων μορφών εταιρειών(1), όπως τροποποιήθηκε τελευταία από την οδηγία 1999/60/ΕΚ(2),την έβδομη οδηγία 83/349/ΕΟΚ του Συμβουλίου, της 13ης Ιουνίου 1983, που βασίζεται στο άρθρο 54 παράγραφος 3 στοιχείο ζ) της συνθήκης για τους ενοποιημένους λογαριασμούς(3), όπως τροποποιήθηκε τελευταία από την οδηγία 90/605/ΕΟΚ(4),Εκτιμώντας τα ακόλουθα:(1) Το 1992 η Επιτροπή δημοσίευσε το πέμπτο πρόγραμμα δράσης της για το περιβάλλον με τίτλο "Προς την αειφόρο ανάπτυξη" [COM(92)23](5), που περιέχει προτάσεις για την προστασία του περιβάλλοντος, μεταξύ των οποίων μια κοινοτική πρωτοβουλία στον τομέα της λογιστικής. Η πρωτοβουλία αυτή πρέπει να αφορά κατά κύριο λόγο τους τρόπους και τα μέσα με τα οποία οι επιχειρήσεις γνωστοποιούν πληροφορίες για τα χρηματοοικονομικά ζητήματα που σχετίζονται με το περιβάλλον. Για την επίτευξη των στόχων του προγράμματος πρέπει, μεταξύ άλλων, να δοθεί μεγαλύτερη προσοχή στα χρηματοοικονομικά ζητήματα. Οι επιχειρήσεις ευαισθητοποιούνται περισσότερο στα περιβαλλοντικά θέματα εάν υποχρεώνονται να λαμβάνουν υπόψη τις περιβαλλοντικές δαπάνες και κινδύνους. Το 2001 η Επιτροπή ενέκρινε μια ανακοίνωση σχετικά με το έκτο πρόγραμμα δράσης για το περιβάλλον [CΟΜ(2001) τελικό της 24ης Ιανουαρίου 2001].(2) Η συνθήκη του Άμστερνταμ αναγνώρισε ότι βασικό στοιχείο για την προώθηση της αειφόρου ανάπτυξης (άρθρο 6 της συνθήκης ΕΚ) είναι η αρχή της ενσωμάτωσης των περιβαλλοντικών απαιτήσεων στις άλλες πολιτικές. Για την υλοποίηση του στόχου αυτού, το Ευρωπαϊκό Συμβούλιο του Κάρντιφ ενέκρινε μια στρατηγική για την ενσωμάτωση των περιβαλλοντικών στόχων σε όλες τις κοινοτικές πολιτικές και δράσεις. Τη στρατηγική αυτή επιβεβαίωσε και επεξεργάστηκε περαιτέρω το Ευρωπαϊκό Συμβούλιο της Βιέννης, το οποίο κάλεσε το Συμβούλιο Εσωτερικής Αγοράς να εξετάσει τους τρόπους με τους οποίους μπορεί να επιτευχθεί αυτή η ενσωμάτωση.(3) Το 1999, η Επιτροπή εξέδωσε μια ανακοίνωση για την εσωτερική αγορά και το περιβάλλον [στις 8 Ιουνίου 1999 (COM(99)263)], προκειμένου να συμβάλει στην αμοιβαία στήριξη και ενίσχυση των πολιτικών για το περιβάλλον και την ενιαία αγορά, αξιοποιώντας παράλληλα τις μεταξύ τους συνέργιες. Στην ανακοίνωση αυτή, εντοπίζονται συγκεκριμένοι τομείς της πολιτικής για την ενιαία αγορά στους οποίους η Επιτροπή θα προσπαθήσει να ενσωματώσει περισσότερο την περιβαλλοντική πολιτική, και προτείνονται περαιτέρω μέτρα, όπως ιδίως η έκδοση σύστασης για την παρουσίαση των περιβαλλοντικών ζητημάτων στις οικονομικές καταστάσεις. Η σύσταση αυτή εντάσσεται επίσης στο πλαίσιο του εγγράφου που δημοσιεύτηκε το Νοέμβριο του 1995 από το συμβουλευτικό φόρουμ λογιστικής σχετικά με την ενσωμάτωση των περιβαλλοντικών θεμάτων στις οικονομικές καταστάσεις (έγγραφο XV/6004/94).(4) Η έλλειψη σαφών κανόνων έχει συμβάλει στη δημιουργία μιας κατάστασης στην οποία τα διάφορα ενδιαφερόμενα μέρη, ρυθμιστικές αρχές, επενδυτές, χρηματοοικονομικοί αναλυτές και το κοινό, γενικότερα, θεωρούν ότι τα στοιχεία που γνωστοποιούν οι επιχειρήσεις σχετικά με το περιβάλλον είναι είτε απρόσφορα είτε αναξιόπιστα. Οι επενδυτές πρέπει να γνωρίζουν τον τρόπο με τον οποίο οι επιχειρήσεις αντιμετωπίζουν τα περιβαλλοντικά ζητήματα. Οι ρυθμιστικές αρχές έχουν συμφέρον να παρακολουθούν την εφαρμογή των περιβαλλοντικών ρυθμίσεων και το κόστος τους. Ωστόσο, η εκούσια γνωστοποίηση περιβαλλοντικών στοιχείων στους ετήσιους λογαριασμούς και τις ετήσιες εκθέσεις των εταιρειών εξακολουθεί να είναι περιορισμένη, παρόλο που φαίνεται ότι οι εταιρείες αντιμετωπίζουν συχνά αυξανόμενες περιβαλλοντικές δαπάνες για την πρόληψη της ρύπανσης και για εξοπλισμούς καθαρισμού, καθώς και για συστήματα ελέγχου και επεξεργασίας απορριμμάτων, ιδίως εκείνες που δραστηριοποιούνται σε κλάδους με σημαντικές επιπτώσεις στο περιβάλλον.(5) Η έλλειψη εναρμονισμένων κατευθυντήριων γραμμών για την ενσωμάτωση των περιβαλλοντικών πτυχών στις οικονομικές καταστάσεις καθιστά δυσχερείς τις συγκρίσεις μεταξύ επιχειρήσεων. Στις περισσότερες περιπτώσεις που οι επιχειρήσεις γνωστοποιούν πληροφορίες για το περιβάλλον, η αξία των πληροφοριών αυτών είναι περιορισμένη λόγω της έλλειψης κοινών και αναγνωρισμένων κανόνων γνωστοποίησης που θα περιλάμβαναν κατάλληλους ορισμούς και έννοιες για την αντιμετώπιση περιβαλλοντικών ζητημάτων. Οι πληροφορίες γνωστοποιούνται συχνά με μη εναρμονισμένους τρόπους που ποικίλλουν ανάλογα με την επιχείρηση ή/και τις περιόδους αναφοράς, αντί να γνωστοποιούνται με ολοκληρωμένο και συνεπή τρόπο σε όλους τους ετήσιους λογαριασμούς και τις ετήσιες εκθέσεις.(6) Οι δαπάνες συγκέντρωσης και δημοσίευσης περιβαλλοντικών πληροφοριών, καθώς και ο ευαίσθητος ή εμπιστευτικός χαρακτήρας που μπορεί να έχουν σε ορισμένες περιπτώσεις οι πληροφορίες αυτές θεωρούνται συχνά αποτρεπτικοί παράγοντες για τη γνωστοποίηση περιβαλλοντικών δεδομένων στις οικονομικές καταστάσεις των εταιρειών. Παρόλα αυτά, δεν παύει να είναι αναγκαία η προώθηση της γνωστοποίησης περιβαλλοντικών πληροφοριών. Οι χρήστες των οικονομικών καταστάσεων πρέπει να διαθέτουν πληροφορίες για τις επιπτώσεις των περιβαλλοντικών κινδύνων και οφειλών στη χρηματοοικονομική θέση της εταιρείας, για τη στάση της τελευταίας σε θέματα περιβάλλοντος και για τις περιβαλλοντικές επιδόσεις της, στο βαθμό που μπορεί να έχουν συνέπειες για τη χρηματοοικονομική ευρωστία της εταιρείας.(7) Παρόλο που το ευρωπαϊκό νομοθετικό πλαίσιο σχετικά με την παρουσίαση των χρηματοοικονομικών πληροφοριών δεν αναφέρεται ρητά στα περιβαλλοντικά ζητήματα, ισχύουν οι γενικές αρχές και διατάξεις της τέταρτης και έβδομης οδηγίας για το δίκαιο των εταιρειών (οδηγίες 78/660/ΕΟΚ και 83/349/ΕΟΚ, αντίστοιχα).(8) Στο πλαίσιο της λογιστικής στρατηγικής(6) που υιοθέτησε το 1995, η Επιτροπή επιδιώκει την ολοκλήρωση της ευρωπαϊκής εναρμόνισης στο λογιστικό τομέα μέσα στο ευρύτερο πλαίσιο της διεθνούς λογιστικής εναρμόνισης. Ως εκ τούτου, η Επιτροπή παρέσχε την υποστήριξή της στις εργασίες της Επιτροπής Διεθνών Λογιστικών Προτύπων (IASC), η οποία, με τη σειρά της, έθεσε ως στόχο την ανάπτυξη μιας σειράς βασικών διεθνών λογιστικών προτύπων (IAS). Η Επιτροπή έχει δεσμευτεί να εργαστεί για τη διατήρηση συνέπειας μεταξύ της ευρωπαϊκών κανόνων για την κατάρτιση των οικονομικών καταστάσεων, αφενός, και των διεθνών λογιστικών προτύπων που ανέπτυξε η IASC, αφετέρου.(9) Η IASC έχει δημοσιεύσει διάφορα διεθνή λογιστικά πρότυπα που περιέχουν κανόνες και λογιστικές αρχές για την αντιμετώπιση των περιβαλλοντικών ζητημάτων. Παρόλα αυτά, ελάχιστοι είναι οι κανόνες που σχετίζονται άμεσα με τα ζητήματα αυτά και δεν υπάρχει ειδικό διεθνές λογιστικό πρότυπο που αφορά αποκλειστικά τα περιβαλλοντικά ζητήματα.(10) Η σύσταση εκπονήθηκε προκειμένου να υποστηριχθούν οι πολιτικές που συνδέονται με την ενιαία αγορά και να συμβάλει ώστε οι χρήστες των οικονομικών καταστάσεων να λαμβάνουν κατάλληλες και συγκρίσιμες πληροφορίες για τα περιβαλλοντικά ζητήματα, ενισχύοντας έτσι τις κοινοτικές πρωτοβουλίες στον τομέα της προστασίας του περιβάλλοντος. Η Επιτροπή πιστεύει ότι πρέπει να διευκολυνθεί η περαιτέρω εναρμόνιση σχετικά με το είδος των πληροφοριών για τα περιβαλλοντικά ζητήματα που πρέπει να γνωστοποιούνται με τους ετήσιους λογαριασμούς και τις ετήσιες εκθέσεις των εταιρειών στην Ευρωπαϊκή Ένωση. Πρέπει επίσης να βελτιωθούν η ποιότητα, η διαφάνεια και η συγκρισιμότητα των περιβαλλοντικών δεδομένων που περιέχονται στους ετήσιους λογαριασμούς και τις ετήσιες εκθέσεις των εταιρειών. Για την επίτευξη των στόχων αυτών, και δεδομένης της σημασίας που αποδίδει η Ευρωπαϊκή Ένωση στα περιβαλλοντικά ζητήματα, η Επιτροπή αποσκοπεί στη διευκρίνιση των υφισταμένων κανόνων και στην παροχή περισσότερο εξειδικευμένων κατευθυντήριων οδηγιών σχετικά με τη λογιστική καταχώρηση, την εκτίμηση και τη γνωστοποίηση των περιβαλλοντικών ζητημάτων στους ετήσιους λογαριασμούς και τις ετήσιες εκθέσεις των εταιρειών.(11) Η σύσταση αναγνωρίζει ότι αναπτύσσεται βαθμιαία μια τάση για τη δημοσίευση χωριστών περιβαλλοντικών εκθέσεων, ιδίως από εταιρείες που δραστηριοποιούνται σε τομείς με σημαντικές περιβαλλοντικές επιπτώσεις. Η παρούσα σύσταση δεν αποσκοπεί να εξηγήσει τους λόγους στους οποίους οφείλεται η τάση αυτή. Διαπιστώνει, ωστόσο, ότι οι διάφορες ομάδες εμπλεκόμενων μερών έχουν διαφορετικές ανάγκες ενημέρωσης ή τις κατατάσσουν σε διαφορετική σειρά σπουδαιότητας. Η δημοσίευση χωριστών περιβαλλοντικών εκθέσεων καλύπτει την ανάγκη ενημέρωσης των ομάδων μετόχων που ικανοποιήθηκαν εν μέρει μόνον από τις πληροφορίες των ετήσιων λογαριασμών και των ετήσιων εκθέσεων. Για το λόγο αυτό, ο επιδιωκόμενος στόχος είναι η εξασφάλιση περισσότερης ομοιογένειας, μεγαλύτερης συνοχής και στενότερης διασύνδεσης μεταξύ των χωριστών περιβαλλοντικών εκθέσεων, αφενός, και των ετήσιων λογαριασμών και των ετήσιων εκθέσεων, αφετέρου. Σκοπός της παρούσας σύστασης είναι η προώθηση του στόχου αυτού με την ενσωμάτωση στους ετήσιους λογαριασμούς και τις ετήσιες εκθέσεις περιβαλλοντικών πληροφοριών που θα συμπληρώνουν τις πιο λεπτομερείς και εκτεταμένες χωριστές περιβαλλοντικές εκθέσεις.(12) Η γνωστοποίηση κατάλληλων στοιχείων θεωρείται βασικός παράγοντας για τη διαφάνεια της ενημέρωσης. Οι γνωστοποιούμενες πληροφορίες είναι κατάλληλες εάν επηρεάζουν την κατανόηση των οικονομικών καταστάσεων. Η παρούσα σύσταση δεν επιδιώκει να επιβάλλει επαχθείς και αδικαιολόγητες υποχρεώσεις στους αρμόδιους για την προετοιμασία των οικονομικών καταστάσεων. Αποσκοπεί στην παροχή διεξοδικών κατευθυντήριων οδηγιών όσον αφορά τη γνωστοποίηση των πληροφοριών και καθορίζει ποια είναι τα σημαντικά στοιχεία που πρέπει να γνωστοποιούνται για να εξασφαλίζεται η δυνατότητα σύγκρισης και η συνέπεια των πληροφοριών που παρέχονται σχετικά με το περιβάλλον. Αυτό αφορά ιδιαίτερα την αναφορά στο προσάρτημα των λογαριασμών περιβαλλοντικών εξόδων που είτε καταχωρούνται στο λογαριασμό αποτελεσμάτων χρήσεως είτε κεφαλαιοποιούνται, των εξόδων για πρόστιμα και χρηματικές ποινές λόγω μη συμμόρφωσης με τις περιβαλλοντικές ρυθμίσεις, καθώς και των αποζημιώσεων σε τρίτους, σύμφωνα με το σημείο 6 του τμήματος 4 του παραρτήματος της παρούσας σύστασης. Η γνωστοποίηση στην ετήσια έκθεση κατάλληλων πληροφοριών για τις περιβαλλοντικές πτυχές, στο βαθμό που οι πληροφορίες αυτές σχετίζονται με τα αποτελέσματα και τη χρηματοοικονομική κατάσταση της επιχείρησης ή την ανάπτυξή της, αναλύεται ειδικότερα στο σημείο 2 του τμήματος 4 του παραρτήματος.(13) Για να είναι αποτελεσματικές οι συστάσεις για τη γνωστοποίηση στοιχείων πρέπει να συμπληρώνονται με πρόσφορους ορισμούς των χρησιμοποιούμενων εννοιών. Για το λόγο αυτό, η σύσταση περιλαμβάνει ένα κεφάλαιο με ορισμούς.(14) Η παρούσα σύσταση αποσκοπεί να παρουσιάσει κατευθύνσεις για την εφαρμογή των διατάξεων της τέταρτης και της έβδομης οδηγίας (78/660/ΕΟΚ και 83/349/ΕΟΚ, αντίστοιχα) στα περιβαλλοντικά ζητήματα. Στο πλαίσιο αυτό, προτείνονται ορισμένοι λογιστικοί χειρισμοί που έχουν ως σκοπό να επιτρέψουν την παροχή πιο ουσιαστικών πληροφοριών για τα περιβαλλοντικά ζητήματα από τους συντάκτες των οικονομικών καταστάσεων. Παρόλο που ενθαρρύνει συγκεκριμένες λύσεις, η προσέγγιση αυτή δεν επιδιώκει να καταργήσει τη δυνατότητα εναλλακτικών χειρισμών στις περιπτώσεις που αυτό επιτρέπεται από τις οδηγίες. Στο πλαίσιο αυτό λαμβάνεται επίσης υπόψη η ερμηνευτική ανακοίνωση της Επιτροπής του 1997 σχετικά με ορισμένα άρθρα της τέταρτης και έβδομης λογιστικής οδηγίας(7) και το έγγραφο που εξέδωσε το Νοέμβριο του 1995 το συμβουλευτικό φόρουμ λογιστικής σχετικά με τα περιβαλλοντικά ζητήματα στις οικονομικές καταστάσεις (έγγραφο XV/6004/94).(15) Η σύσταση έχει ως βάση αναφοράς διάφορα διεθνή λογιστικά πρότυπα που έχει δημοσιεύσει η Επιτροπή Διεθνών Λογιστικών Προτύπων (IASC) και που αφορούν ειδικότερα τα περιβαλλοντικά ζητήματα, όπως ιδίως το ΔΛΠ 36 (μείωση αξίας στοιχείων ενεργητικού), το ΔΛΠ 37 (προβλέψεις, υπό αίρεση στοιχεία ενεργητικού και παθητικού) και το ΔΛΠ 38 (ασώματες ακινητοποιήσεις). Οι διατάξεις της παρούσας σύστασης είναι καταρχήν συνεπείς με αυτά τα διεθνή λογιστικά πρότυπα, εκτός εάν υπάρχει διαφορετική ένδειξη.(16) Η σύσταση είναι επίσης επηρεασμένη από τη θέση σχετικά με το λογιστικό χειρισμό και τη γνωστοποίηση πληροφοριών για τις περιβαλλοντικές δαπάνες και οφειλές, την οποία εκπόνησε η ομάδα εργασίας των Ηνωμένων Εθνών για τα διεθνή πρότυπα λογιστικής και οικονομικών καταστάσεων(8).(17) Όπως αναφέρεται ανωτέρω στις αιτιολογικές σκέψεις 14 έως 16, έχουν καταρτιστεί ορισμένες κατευθυντήριες γραμμές σε κοινοτικό και διεθνές επίπεδο για να ληφθεί υπόψη η ανάγκη ενσωμάτωσης των περιβαλλοντικών ζητημάτων στις οικονομικές καταστάσεις. Η παρούσα σύσταση έχει εκπονηθεί με βάση αυτές τις γραμμές, ενώ ταυτόχρονα επιδιώκεται η δημιουργία κατάλληλου κοινοτικού πλαισίου για νέες βελτιώσεις. Η Επιτροπή πιστεύει ότι για να εκπληρωθούν οι στόχοι της σύστασης, απαιτείται η ενεργός συμμετοχή των κρατών μελών. Η Επιτροπή ενθαρρύνει, λοιπόν, τα κράτη μέλη να λάβουν μέτρα σε εθνικό επίπεδο. Επιπλέον, είναι πιθανό ότι οι συζητήσεις για τους τρόπους βελτίωσης της σημερινής κατάστασης θα συνεχιστούν σε διεθνές επίπεδο,ΣΥΝΙΣΤΑ:Τα κράτη μέλη:1. Εξασφαλίζουν ότι κατά τις λογιστικές περιόδους που αρχίζουν εντός δώδεκα μηνών από την ημερομηνία έγκρισης της παρούσας σύστασης και για όλες τις μελλοντικές λογιστικές περιόδους, οι εταιρείες που διέπονται από την τέταρτη και έβδομη οδηγία για το δίκαιο των εταιρειών (οδηγίες 78/660/ΕΟΚ και 83/349/ΕΟΚ, αντίστοιχα) εφαρμόζουν τις διατάξεις που περιέχονται στο παράρτημα της παρούσας σύστασης κατά την κατάρτιση των ετήσιων και ενοποιημένων λογαριασμών, της ετήσιας έκθεσης και της ενοποιημένης ετήσιας έκθεσης.2. Λαμβάνουν τα κατάλληλα μέτρα για να διευκολύνουν την εφαρμογή της παρούσας σύστασης.3. Κοινοποιούν στην Επιτροπή τα μέτρα που έλαβαν.Βρυξέλλες, 30 Μαΐου 2001.Για την ΕπιτροπήFrederik BolkesteinΜέλος της Επιτροπής(1) ΕΕ L 222 της 14.8.1978, σ. 11.(2) ΕΕ L 162 της 26.6.1999, σ. 65.(3) ΕΕ L 193 της 18.7.1983, σ. 1.(4) ΕΕ L 317 της 16.11.1990, σ. 60.(5) ΕΕ C 138 της 17.5.1993, όπως τροποποιήθηκε τελευταία από το Ευρωπαϊκό Κοινοβούλιο και το Συμβούλιο με την απόφαση αριθ. 2179/98/ΕΚ της 24.9.1998 (ΕΕ L 275 της 10.10.1998).(6) "Λογιστική εναρμόνιση: μια νέα στρατηγική έναντι της διεθνούς εναρμόνισης", ανακοίνωση της Επιτροπής, [CΟΜ 95(508)], 14 Νοεμβρίου 1995.(7) ΕΕ C 143 της 21.1.1998.(8) ISAR - Tb/B/COM.2/ISAR/3, 12 Μαρτίου 1998.ΠΑΡΑΡΤΗΜΑ1. ΠΕΔΙΟ ΕΦΑΡΜΟΓΗΣ1. Η σύσταση περιορίζεται στις πληροφορίες που παρέχουν οι επιχειρήσεις στους ετήσιους και ενοποιημένους λογαριασμούς τους και στις ετήσιες εκθέσεις και στις ετήσιες ενοποιημένες εκθέσεις τους σχετικά με περιβαλλοντικά ζητήματα. Δεν αφορά τη δημοσίευση ειδικών εκθέσεων, όπως οι περιβαλλοντικές εκθέσεις, εκτός από τις περιπτώσεις όπου θεωρείται σκόπιμο να εναρμονιστούν οι ετήσιες οικονομικές καταστάσεις με τις χωριστές περιβαλλοντικές εκθέσεις για να εξασφαλιστεί η συνέπεια των πληροφοριών που γνωστοποιούνται με αυτές.2. Η σύσταση αφορά τις απαιτήσεις σχετικά με τη λογιστική καταχώρηση, την εκτίμηση και τη γνωστοποίηση των περιβαλλοντικών εξόδων, των περιβαλλοντικών οφειλών και κινδύνων και των σχετικών περιουσιακών στοιχείων που προκύπτουν από συναλλαγές και γεγονότα που επηρεάζουν ή ενδέχεται να επηρεάσουν τη χρηματοοικονομική θέση και τα αποτελέσματα της επιχείρησης.3. Η σύσταση διευκρινίζει επίσης το είδος των περιβαλλοντικών πληροφοριών που είναι σκόπιμο να γνωστοποιούνται στους ετήσιους και ενοποιημένους λογαριασμούς ή/και στην ετήσια και την ενοποιημένη ετήσια έκθεση όσον αφορά τη θέση της εταιρείας σε θέματα περιβάλλοντος και τις περιβαλλοντικές της επιδόσεις, στο βαθμό που μπορεί να έχουν συνέπειες για τη χρηματοοικονομική κατάσταση της εταιρείας. Η σύσταση ισχύει τόσο για τους λογαριασμούς μεμονωμένων εταιρειών όσο και για τους ενοποιημένους λογαριασμούς, τους οποίους οι γνωστοποιήσεις πρέπει να καλύπτουν πλήρως. Οι απαιτήσεις λογιστικής καταχώρησης και αποτίμησης πρέπει να εφαρμόζονται με συνέπεια σε όλες τις μονάδες που περιλαμβάνονται στο πεδίο της ενοποίησης.4. Η σύσταση ισχύει για όλες τις επιχειρήσεις που διέπονται από την τέταρτη και έβδομη οδηγία για το δίκαιο των εταιρειών, έχοντας υπόψη τις απαλλαγές που επιτρέπεται να προβλέψουν τα κράτη μέλη για τις μικρές και μεσαίες επιχειρήσεις σύμφωνα με τα άρθρα 11 και 27 της τέταρτης οδηγίας.5. Παρά το γεγονός ότι οι ειδικές λογιστικές απαιτήσεις για τις τράπεζες, τα λοιπά χρηματοπιστωτικά ιδρύματα και τις ασφαλιστικές εταιρείες αποτελούν αντικείμενο χωριστών οδηγιών(1), η παρούσα σύσταση ισχύει επίσης για τις τράπεζες, τα λοιπά χρηματοπιστωτικά ιδρύματα και τις ασφαλιστικές εταιρείες, δεδομένου ότι οι χρηματοοικονομικές επιπτώσεις των περιβαλλοντικών ζητημάτων δεν διαφέρουν γι' αυτές τις μορφές των εταιρειών.2. ΟΡΙΣΜΟΙ1. Για τους σκοπούς της παρούσας σύστασης, ο όρος περιβάλλον αναφέρεται στο φυσικό ενσώματο περιβάλλον και περιλαμβάνει τον αέρα, το νερό, τη γη, τη χλωρίδα, την πανίδα και τους μη ανανεώσιμους πόρους, όπως τα φυσικά καύσιμα και τα ορυκτά.2. Τα περιβαλλοντικά έξοδα περιλαμβάνουν το κόστος των μέτρων που έχει λάβει μια επιχείρηση ή οι ενεργούντες για λογαριασμό της για την πρόληψη, τον περιορισμό ή την αποκατάσταση ζημιών που η επιχείρηση προκάλεσε ή θα μπορούσε να προκαλέσει στο περιβάλλον στο πλαίσιο των δραστηριοτήτων της. Το κόστος αυτό αφορά, μεταξύ άλλων, τη διάθεση και αποφυγή αποβλήτων, την προστασία του εδάφους και ιών επιφανειακών και υπογείων υδάτων, την προστασία της ποιότητας του ατμοσφαιρικού αέρα και του κλίματος, τη μείωση των θορύβων και την προστασία της βιοποικιλότητας και του φυσικού τοπίου. Περιλαμβάνει μόνο τις πρόσθετες αναγνωρίσιμες δαπάνες που αποσκοπούν κατά κύριο λόγο στην πρόληψη, τον περιορισμό ή την αποκατάσταση ζημιών στο περιβάλλον. Δεν περιλαμβάνει τις δαπάνες που μπορεί να επηρεάσουν ευνοϊκά το περιβάλλον, αλλά που αποσκοπούν κατά κύριο λόγο στην κάλυψη άλλων αναγκών, όπως η αύξηση της αποδοτικότητας, η υγεία και ασφάλεια στο χώρο εργασίας, η ασφαλής χρησιμοποίηση των προϊόντων της εταιρείας ή η αποτελεσματικότητα της παραγωγής της. Στην περίπτωση που δεν είναι δυνατό να εντοπιστεί χωριστά το ποσό των πρόσθετων δαπανών από τις άλλες δαπάνες στις οποίες έχει ενδεχομένως ενσωματωθεί, οι δαπάνες αυτές μπορούν να εκτιμηθούν εφόσον το ποσό που προκύπτει αποσκοπεί κατά κύριο λόγο στην πρόληψη, τον περιορισμό ή την αποκατάσταση ζημιών στο περιβάλλον.3. Οι δαπάνες στις οποίες υποβλήθηκε η επιχείρηση κατόπιν επιβολής προστίμων ή χρηματικών ποινών λόγω μη συμμόρφωσής της με τους περιβαλλοντικούς κανονισμούς, καθώς και οι αποζημιώσεις σε τρίτους για αποκατάσταση υλικής ζημίας ή σωματικών βλαβών που προκλήθηκαν από προηγούμενη ρύπανση του περιβάλλοντος δεν περιλαμβάνεται στον ορισμό αυτό, όπως αναλύεται κατωτέρω στο σημείο 6 στοιχείο στ) του τμήματος 4 του παραρτήματος. Παρόλο που σχετίζονται με τις επιπτώσεις των δραστηριοτήτων της επιχείρησης στο περιβάλλον, οι δαπάνες αυτές δεν προλαμβάνουν, δεν περιορίζουν και δεν αποκαθιστούν ζημίες στο περιβάλλον.4. Επιπλέον, η Στατιστική Υπηρεσία της Ευρωπαϊκής Ένωσης (Eurostat) έχει εκπονήσει μια σειρά λεπτομερών ορισμών για τα έξοδα ανά περιβαλλοντικό τομέα, οι οποίοι περιλαμβάνονται στα έγγραφα εφαρμογής του κανονισμού (ΕΚ, Ευρατόμ αριθ. 58/97 του Συμβουλίου, της 20ής Δεκεμβρίου 1996, για τις στατιστικές των διαρθρώσεων των επιχειρήσεων(2). Στους ορισμούς αυτούς, οι οποίοι υπόκεινται σε τακτικές προσαρμογές, βασίζονται οι υποχρεώσεις υποβολής στατιστικών στοιχείων σχετικά με τα έξοδα περιβαλλοντικής προστασίας στην Ευρωπαϊκή Ένωση. Οι εταιρείες, όταν χρησιμοποιούν το γενικό ορισμό του ανωτέρω σημείου 2, συνιστάται να λαμβάνουν υπόψη αυτούς τους λεπτομερείς ορισμούς κατά τη γνωστοποίηση των περιβαλλοντικών εξόδων που αναφέρονται στο τμήμα 4 του παρόντος παραρτήματος, στο βαθμό που αυτά είναι σύμφωνα με τα κριτήρια λογιστικής καταχώρησης και αποτίμησης που αναφέρονται στο τμήμα 3.3. ΛΟΓΙΣΤΙΚΗ ΚΑΤΑΧΩΡΗΣΗ ΚΑΙ ΕΚΤΙΜΗΣΗΛογιστική καταχώρηση των περιβαλλοντικών οφειλών1. Μια περιβαλλοντική οφειλή λαμβάνεται υπόψη εφόσον είναι πιθανόν ότι από την εκπλήρωση υφισταμένης υποχρέωσης περιβαλλοντικού χαρακτήρα προερχόμενης από προηγούμενα γεγονότα θα προκύψει εκροή πόρων με οικονομικά οφέλη και εφόσον το ποσό της οφειλής μπορεί να εκτιμηθεί με αξιόπιστο τρόπο. Η φύση της υποχρέωσης αυτής πρέπει να καθορίζεται σαφώς και μπορεί να είναι δύο ειδών:- νόμιμη ή συμβατική: η επιχείρηση έχει νόμιμη ή συμβατική υποχρέωση να προλαμβάνει, να περιορίζει ή να αποκαθιστά τις περιβαλλοντικές ζημίες, ή- τεκμαιρόμενη: μια τεκμαιρόμενη υποχρέωση προκύπτει από τις ενέργειες της ίδιας της επιχείρησης, όταν αυτή έχει δεσμευτεί να προλαμβάνει, να περιορίζει ή να αποκαθιστά τις περιβαλλοντικές ζημίες και δεν μπορεί να αποφύγει τη λήψη σχετικών μέτρων, εφόσον με δημοσιευθείσες δηλώσεις προθέσεων ή γενικής πολιτικής ή κατά πάγια πρακτική της επιχείρησης στο παρελθόν, η τελευταία έχει δηλώσει σε τρίτους ότι θα δεχτεί την ευθύνη της πρόληψης, του περιορισμού ή της αποκατάστασης των περιβαλλοντικών ζημιών.2. Από την προηγούμενη ή την τρέχουσα πρακτική του κλάδου προκύπτει τεκμαιρόμενη υποχρέωση της επιχείρησης, μόνο στο βαθμό που η διοικησή της δεν έχει διακριτική ευχέρεια να αποφύγει τη λήψη μέτρων. Η υποχρέωση αυτή γεννάται μόνον όταν η επιχείρηση έχει αναλάβει την ευθύνη της πρόληψης, του περιορισμού ή της αποκατάστασης των περιβαλλοντικών ζημιών με δημοσίευση ειδικής δήλωσης ή με την πάγια πρακτική που ακολούθησε στο παρελθόν.3. Η περιβαλλοντική ζημία που ενδεχομένως σχετίζεται με την επιχείρηση ή έχει προκληθεί από αυτήν αλλά για την οποία δεν υπάρχει νόμιμη, συμβατική ή τεκμαιρόμενη υποχρέωση για περιορισμό της έκτασής της, δεν πληροί τις προϋποθέσεις για να καταχωρηθεί ως περιβαλλοντική οφειλή στους ετήσιους λογαριασμούς της επιχείρησης σύμφωνα με τα σημεία 1 και 2 ανωτέρω. Αυτό δεν αποκλείει την εφαρμογή των κριτηρίων που αναφέρονται κατωτέρω στο σημείο 5 σχετικά με τις ενδεχόμενες περιβαλλοντικές οφειλές.4. Μια περιβαλλοντική οφειλή λαμβάνεται υπόψη όταν μπορεί να γίνει αξιόπιστη εκτίμηση των δαπανών που προκύπτουν από τη σχετική υποχρέωση. Εάν, κατά την ημερομηνία κλεισίματος του ισολογισμού, υπάρχει υποχρέωση η φύση της οποίας μπορεί να καθοριστεί σαφώς και από την οποία ενδέχεται να προκύψει εκροή πόρων που ενέχουν οικονομικά οφέλη, αλλά υπάρχει αβεβαιότητα ως προς το ποσό ή ως προς το χρόνο της πληρωμής, τότε πρέπει να σχηματιστεί σχετική πρόβλεψη, με την προϋπόθεση ότι το ποσό της οφειλής μπορεί να εκτιμηθεί με αξιοπιστία. Ο χειρισμός αυτός είναι σύμφωνος με το άρθρο 20 παράγραφος 1(3) και το άρθρο 31 παράγραφος 1 στοιχείο ββ) της τέταρτης οδηγίας. Οι αβεβαιότητες ως προς το χρόνο ή ως προς το ποσό σχετίζονται, για παράδειγμα, με την εξέλιξη των τεχνολογιών καθαρισμού καθώς και με την έκταση και τη φύση του απαιτούμενου καθαρισμού. Σε σπάνιες περιπτώσεις όπου δεν είναι δυνατή η αξιόπιστη εκτίμηση των δαπανών, η οφειλή δεν καταχωρείται και πρέπει να θεωρείται ως ενδεχόμενη οφειλή, όπως αναφέρεται κατωτέρω στο σημείο 26.Ενδεχόμενες περιβαλλοντικές οφειλές5. Μια ενδεχόμενη οφειλή δεν πρέπει να λαμβάνεται υπόψη στον ισολογισμό. Εάν υπάρχει μια έστω και περιορισμένη πιθανότητα η επιχείρηση να υποχρεωθεί σε αποκατάσταση της ζημίας στο μέλλον, αλλά η υποχρέωση δεν έχει ακόμη καταστεί βέβαιη με την επέλευση ενός προηγουμένως αβέβαιου γεγονότος, η ενδεχόμενη οφειλή θα πρέπει να εμφανίζεται στο προσάρτημα των ετήσιων λογαριασμών. Εάν υπάρχει πολύ μικρή πιθανότητα να επιβαρυνθεί η επιχείρηση με περιβαλλοντική δαπάνη ή εάν η δαπάνη αυτή δεν θα είναι σημαντική, δεν απαιτείται η εμφάνιση της ενδεχόμενης οφειλής στους λογαριασμούς της επιχείρησης.Συμψηφισμός οφειλών και αναμενόμενη ανάκτηση απολεσθείσας αξίας6. Στις περιπτώσεις που η επιχείρηση αναμένει επιστροφή από έναν τρίτο ορισμένων ή όλων των εξόδων που σχετίζονται με περιβαλλοντικές οφειλές, η εν λόγω επιστροφή πρέπει να λαμβάνεται υπόψη μόνον εφόσον είναι σχεδόν βέβαιο ότι θα πραγματοποιηθεί, εάν η επιχείρηση εκπληρώσει τη σχετική υποχρέωση.7. Μια αναμενόμενη επιστροφή εκ μέρους τρίτου δεν πρέπει να συμψηφίζεται με την περιβαλλοντική οφειλή. Πρέπει να εμφανίζεται χωριστά ως στοιχείο ενεργητικού στον ισολογισμό και το ποσό της να μην υπερβαίνει το ποσό της σχετικής πρόβλεψης. Μπορεί να συμψηφιστεί με την περιβαλλοντική οφειλή μόνον εάν υπάρχει νόμιμο δικαίωμα ως προς τον εν λόγω συμψηφισμό, το οποίο προτίθεται να ασκήσει η επιχείρηση. Στις περιπτώσεις όσον είναι σκόπιμο να γίνει συμψηφισμός, πρέπει να εμφανίζεται στο προσάρτημα το πλήρες ποσό της οφειλής και η αναμενόμενη επιστροφή.8. Τα αναμενόμενα έσοδα από την πώληση σχετικών περιουσιακών στοιχείων δεν πρέπει να συμψηφίζονται με την περιβαλλοντική οφειλή ούτε να λαμβάνονται υπόψη κατά τον υπολογισμό μιας πρόβλεψης, ακόμη και αν η εν λόγω αναμενόμενη διάθεση συνδέεται στενά με το γεγονός που οδηγεί στο σχηματισμό της πρόβλεψης.9. Κατά κανόνα, η επιχείρηση ευθύνεται για το σύνολο της περιβαλλοντικής οφειλής. Διαφορετικά, λαμβάνεται υπόψη ως περιβαλλοντική οφειλή μόνο το μέρος που αντιστοιχεί στην επιχείρηση.Λογιστικός χειρισμός των περιβαλλοντικών εξόδων10. Τα περιβαλλοντικά έξοδα πρέπει να καταχωρούνται ως δαπάνες της χρήσης στην οποία υποβλήθηκε σε αυτά η επιχείρηση, εκτός εάν ανταποκρίνονται στα κριτήρια που επιτρέπουν την καταχώρησή τους ως στοιχεία ενεργητικού, τα οποία αναφέρονται κατωτέρω στο σημείο 12.11. Τα περιβαλλοντικά έξοδα για ζημίες που πραγματοποιήθηκαν σε προηγούμενη χρήση δεν μπορούν να καταχωρηθούν σε λογαριασμό τακτοποίησης διαφορών προηγούμενων χρήσεων, αλλά πρέπει να καταλογιστούν στην τρέχουσα χρήση, δηλαδή στη χρήση κατά την οποία διαπιστώθηκαν.Κεφαλαιοποίηση περιβαλλοντικών εξόδων12. Τα περιβαλλοντικά έξοδα μπορούν να κεφαλαιοποιηθούν, εάν πραγματοποιήθηκαν για την πρόληψη ή τη μείωση μελλοντικών ζημιών ή τη διατήρηση πόρων, αποφέρουν μελλοντικά οικονομικά οφέλη και πληρούν την προϋπόθεση του άρθρου 15 παράγραφος 2 της τέταρτης οδηγίας.13. Τα περιβαλλοντικά έξοδα που πραγματοποιούνται για την πρόληψη ή τον περιορισμό μελλοντικών ζημιών ή τη διατήρηση φυσικών πόρων μπορούν να θεωρηθούν στοιχεία ενεργητικού εάν, σύμφωνα με το άρθρο 15 παράγραφος 2 της τέταρτης οδηγίας, προορίζονται να χρησιμοποιηθούν κατά τρόπο διαρκή στο πλαίσιο των δραστηριοτήτων της επιχείρησης και εάν, επιπλέον, πληρούται ένα από τα ακόλουθα κριτήρια:α) οι δαπάνες αφορούν προσδοκώμενα οικονομικά οφέλη που αναμένεται να αποκομίσει η επιχείρηση και παρατείνουν την ωφέλιμη ζωή, αυξάνουν την παραγωγική ικανότητα ή βελτιώνουν την ασφάλεια ή την αποτελεσματικότητα άλλων πάγιων στοιχείων της επιχείρησης (πέρα από τα επίπεδα απόδοσης που είχαν εκτιμηθεί αρχικά), ήβ) οι δαπάνες επιτρέπουν τον περιορισμό ή την πρόληψη πιθανής ρύπανσης του περιβάλλοντος από μελλοντικές δραστηριότητες της επιχείρησης.14. Εάν δεν πληρούνται τα κριτήρια για τη καταχώρηση των εξόδων ως στοιχεία ενεργητικού σύμφωνα με τα ανωτέρω σημεία 12 και 13, πρέπει να εγγράφονται στο λογαριασμό αποτελεσμάτων χρήσεως, καθώς πραγματοποιούνται. Εάν τα κριτήρια αυτά πληρούνται, τα περιβαλλοντικά έξοδα πρέπει να κεφαλαιοποιούνται και να αποσβένονται στο λογαριασμό αποτελεσμάτων χρήσεως κατά την τρέχουσα και τις επόμενες χρήσεις, δηλαδή συστηματικά σε όλη τη διάρκεια της ωφέλιμης οικονομικής ζωής τους.15. Τα περιβαλλοντικά έξοδα δεν πρέπει να κεφαλαιοποιούνται αλλά να εγγράφονται στο λογαριασμό αποτελεσμάτων χρήσεως εάν δεν προκύπτουν από αυτά μελλοντικά οικονομικά οφέλη. Αυτό συμβαίνει όταν τα περιβαλλοντικά έξοδα αφορούν παρελθούσες ή τρέχουσες δραστηριότητες και την επαναφορά του περιβάλλοντος στην προ της μόλυνσης κατάσταση (π.χ. επεξεργασία αποβλήτων, δαπάνες καθαρισμού σχετικές με τις τρέχουσες δραστηριότητες της επιχείρησης, αποκατάσταση ζημιών που έγιναν σε προηγούμενες χρήσεις, περιβαλλοντικές δαπάνες διοικητικού χαρακτήρα ή περιβαλλοντικοί έλεγχοι).16. Η αγορά εξοπλισμού και μηχανημάτων μπορεί να υπαγορεύεται από περιβαλλοντικούς λόγους, για παράδειγμα τεχνικές εγκαταστάσεις για τον έλεγχο ή την πρόληψη της ρύπανσης σε συμμόρφωση με περιβαλλοντικούς νόμους ή κανονιστικές ρυθμίσεις. Τα στοιχεία αυτά πρέπει να κεφαλαιοποιούνται εάν πληρούν τα προβλεπόμενα στα ανωτέρω σημεία 12 και 13 κριτήρια καταχώρησης ως στοιχεία ενεργητικού.17. Υπάρχουν περιπτώσεις όπου δεν αναμένονται μελλοντικά οικονομικά οφέλη από τα ίδια τα περιβαλλοντικά έξοδα, αλλά τα οφέλη αυτά προκύπτουν μάλλον από άλλα στοιχεία ενεργητικού που χρησιμοποιούνται στις δραστηριότητες της επιχείρησης. Εφόσον οι περιβαλλοντικές δαπάνες που λαμβάνονται υπόψη ως στοιχείο ενεργητικού αφορούν άλλο υπάρχου στοιχείο ενεργητικού, πρέπει να θεωρούνται αναπόσπαστο μέρος αυτού του στοιχείου ενεργητικού και να μην εμφανίζονται χωριστά.18. Ορισμένα δικαιώματα ή ανάλογα στοιχεία μπορούν να αποκτώνται για λόγους που σχετίζονται με τις επιπτώσεις των δραστηριοτήτων της επιχείρησης στο περιβάλλον (π.χ., διπλώματα ευρεσιτεχνίας, άδειες εκμετάλλευσης, άδειες ρύπανσης και δικαιώματα εκπομπής). Εάν, σύμφωνα με το άρθρο 9 μέρος Γ τμήμα Ι σημείο 2 στοιχείο α) και το άρθρο 10 μέρος Γ τμήμα Ι σημείο 2 στοιχείο α) της τέταρτης οδηγίας έχουν αποκτηθεί επ' ανταλλάγματι και επιπλέον ανταποκρίνονται στα κριτήρια για καταχώρηση ως στοιχεία ενεργητικού που αναφέρονται στα σημεία 12 και 13 ανωτέρω, πρέπει να κεφαλαιοποιούνται και να αποσβένονται συστηματικά σε όλη τη διάρκεια της ωφέλιμης οικονομικής ζωής τους. Σε αντίθετη περίπτωση, πρέπει να εγγράφονται στο λογαριασμό αποτελεσμάτων χρήσεως καθώς πραγματοποιούνται.Μείωση αξίας στοιχείων ενεργητικού19. Οι εξελίξεις ή παράγοντες περιβαλλοντικού χαρακτήρα μπορεί να προκαλέσουν μείωση της αξίας υπάρχοντος πάγιου στοιχείου ενεργητικού, για παράδειγμα σε περίπτωση μόλυνσης χώρου. Το ανακτήσιμο ποσό από τη χρήση του χώρου πρέπει να αναπροσαρμοσθεί εάν μειωθεί κάτω από τη λογιστική του αξία. Αυτή η μείωση αξίας πρέπει να θεωρείται μόνιμη, κατά την έννοια του άρθρου 35 παράγραφος 1 στοιχείο γ) υποδιαίρεση ββ) της τέταρτης οδηγίας. Το ποσό της αναπροσαρμογής αξίας πρέπει να εγγράφεται στο λογαριασμό αποτελεσμάτων χρήσεως. Σύμφωνα με το άρθρο 20 παράγραφος 3 της τέταρτης οδηγίας, οι προβλέψεις για υποχρεώσεις και επιβαρύνσεις, όπως ορίζονται ανωτέρω στο σημείο 4, δεν μπορούν να έχουν σαν αντικείμενο τη διόρθωση των αξίων των στοιχείων ενεργητικού.20. Όταν, σύμφωνα με το σημείο 17 ανωτέρω, τα περιβαλλοντικά έξοδα καταχωρούνται ως αναπόσπαστο μέρος άλλου στοιχείου ενεργητικού, η δυνατότητα ανάκτησής του σύνετου αυτού στοιχείου ενεργητικού πρέπει να ελέγχεται σε κάθε ημερομηνία σύνταξης του ισολογισμού και, κατά περίπτωση, να καταχωρείται με βάση το ποσό της ανακτήσιμης αξίας του.21. Εάν η λογιστική αξία ενός στοιχείου του ενεργητικού λαμβάνει ήδη υπόψη την απώλεια οικονομικών πλεονεκτημάτων για περιβαλλοντικούς λόγους, τα έξοδα για την αποκατάσταση των μελλοντικών οικονομικών πλεονεκτημάτων στα αρχικά επίπεδα απόδοσής τους πρέπει να κεφαλαιοποιούνται, στο βαθμό που η λογιστική αξία του στοιχείου ενεργητικού δεν υπερβαίνει το ποσό της ανακτήσιμης αξίας του.Εκτίμηση των περιβαλλοντικών οφειλών22. Μια περιβαλλοντική οφειλή λαμβάνεται υπόψη εφόσον μπορούν να γίνουν αξιόπιστες εκτιμήσεις των εξόδων για το διακανονισμό της σχετικής υποχρέωσης.23. Το ύψος της οφειλής πρέπει να αντιπροσωπεύει την ακριβέστερη δυνατή εκτίμηση της δαπάνης που απαιτείται για το διακανονισμό της παρούσας υποχρέωσης κατά την ημερομηνία του ισολογισμού, με βάση την υφιστάμενη κατάσταση και λαμβάνοντας υπόψη τις μελλοντικές εξελίξεις τόσο σε τεχνικό όσο σε νομοθετικό επίπεδο, στο βαθμό που είναι πιθανό να υπάρξουν.24. Το ποσό πρέπει να αντιπροσωπεύει μια εκτίμηση του συνόλου της οφειλής ανεξάρτητα από το χρόνο παύσης της σχετικής δραστηριότητας ή το χρόνο κατά τον οποίο πρέπει να διακανονιστεί η οφειλή. Ο σταδιακός καταλογισμός του συνολικού ποσού της οφειλής στη χρονική περίοδο άσκησης των δραστηριοτήτων της επιχείρησης επιτρέπεται με βάση το άρθρο 20 παράγραφος 1 της τέταρτης οδηγίας.25. Για τον υπολογισμό του ποσού μιας περιβαλλοντικής οφειλής, ισχύουν οι ακόλουθοι κανόνες: εάν κατά την εκτίμηση της οφειλής προκύπτουν πολλά διαφορετικά αποτελέσματα, σύμφωνα με το σημείο 23 ανωτέρω, πρέπει να λαμβάνεται υπόψη η καλύτερη δυνατή εκτίμηση. Στις εξαιρετικά σπάνιες περιπτώσεις στις οποίες δεν είναι δυνατό να προσδιοριστεί με επαρκή βαθμό αξιοπιστίας ποια είναι η καλύτερη εκτίμηση, η οφειλή πρέπει να θεωρείται ως ενδεχόμενη οφειλή και, συνεπώς, η ύπαρξή της να γνωστοποιείται στο προσάρτημα των ετήσιων λογαριασμών. Επιπλέον, πρέπει να αναφέρονται οι λόγοι για τους οποίους δεν κατέστη δυνατή η αξιόπιστη εκτίμησή της.26. Επιπλέον, για την εκτίμηση του ποσού της περιβαλλοντικής οφειλής πρέπει να λαμβάνονται υπόψη τα ακόλουθα:- το οριακό άμεσο κόστος της προσπάθειας αποκατάστασης των ζημιών,- το κόστος αμοιβής και επιδομάτων που καταβάλλονται στους εργαζόμενους εκείνους που θα συμμετάσχουν άμεσα και για σημαντικό χρονικό διάστημα στις προσπάθειες αποκατάστασης των ζημιών,- οι υποχρεώσεις ελέγχου μετά την αποκατάσταση των ζημιών και- οι νέες τεχνολογίες, στο βαθμό που είναι πιθανό ότι θα εγκριθούν από την κυβερνητική αρχή.Προβλέψεις για το κόστος αποκατάστασης χώρου και αποσυναρμολόγησης27. Τα έξοδα που πρέπει να πραγματοποιήσει η επιχείρηση για την αποκατάσταση χώρου, την απομάκρυνση συσσωρευμένων αποβλήτων, τη διακοπή λειτουργίας ή την απομάκρυνση πάγιων περιουσιακών στοιχείων, πρέπει να καταχωρούνται σύμφωνα με τα κριτήρια που ορίζονται ανωτέρω στα σημεία 1 έως 4. Εάν πληρούνται τα κριτήρια αυτά, η υποχρέωση για ανάληψη των μελλοντικών αυτών εξόδων πρέπει να θεωρείται ως περιβαλλοντική οφειλή.28. Σύμφωνα με το ανωτέρω σημείο 24, η περιβαλλοντική οφειλή για αποκατάσταση χώρου, απομάκρυνση ή διακοπή λειτουργίας εγκαταστάσεων πρέπει να καταχωρείται κατά την ημερομηνία στην οποία αρχίζουν οι δραστηριότητες της εταιρείας και συνεπώς γεννάται η σχετική υποχρέωση. Η λογιστική καταχώρηση της οφειλής δεν πρέπει να αναβληθεί μέχρι την ολοκλήρωση της σχετικής δραστηριότητας ή το κλείσιμο του χώρου. Κατά την καταχώρηση της οφειλής, τα εκτιμώμενα έξοδα ενσωματώνονται στο κόστος του σχετικού περιουσιακού στοιχείου που πρέπει να αποσυναρμολογηθεί και να απομακρυνθεί. Τα κεφαλαιοποιημένα έξοδα αποσβένονται εν συνεχεία στο πλαίσιο της απόσβεσης του περιουσιακού στοιχείου. Εάν κατά τη διάρκεια των δραστηριοτήτων της προκληθεί πρόσθετη ζημία, η υποχρέωση της εταιρείας για αποκατάστασή της γεννάται μόλις επέλθει η εν λόγω περιβαλλοντική ζημία.29. Σύμφωνα με το διεθνές λογιστικό πρότυπο 37 παράγραφος 14, σε περίπτωση δαπανών για αποκατάσταση χώρου και αποσυναρμολόγηση που αφορούν μακροχρόνιες εργασίες είναι προτιμητέος ο λογιστικός χειρισμός που περιγράφεται ανωτέρω στο σημείο 28. Ο χειρισμός αυτός επιτρέπεται εξάλλου βάσει του άρθρου 20 παράγραφος 1 της τέταρτης οδηγίας, σε συνδυασμό με τον προοδευτικό σχηματισμό πρόβλεψης για τις εν λόγω δαπάνες, ο οποίος αποτελεί τον εναλλακτικό λογιστικό χειρισμό. Η επιχείρηση μπορεί να καταχωρεί τα μακροπρόθεσμα κόστη παροπλισμού σε όλη την περίοδο των σχετικών εργασιών. Σε κάθε χρήση, μέρος των δαπανών αυτών καταχωρείται ως έξοδο και το υπόλοιπο εγγράφεται ως χωριστή οφειλή.Προεξόφληση μακροπρόθεσμων περιβαλλοντικών οφειλών30. Για τις περιβαλλοντικές οφειλές που δεν θα εξοφληθούν στο άμεσο μέλλον, η εκτίμησή τους με βάση την παρούσα αξία (προεξόφληση) επιτρέπεται, αλλά δεν απαιτείται(4), εάν η σχετική υποχρέωση καθώς και το ποσό και ο χρόνος των πληρωμών είναι καθορισμένα ή μπορούν να προσδιοριστούν με αξιόπιστο τρόπο. Αποδεκτή είναι επίσης η εκτίμηση με βάση το τρέχον κόστος (δηλαδή το εκτιμώμενο κόστος χωρίς προεξόφληση). Ωστόσο, ο υπολογισμός των περιβαλλοντικών οφειλών με βάση την παρούσα αξία τους είναι η καταλληλότερη μέθοδος στις περιπτώσεις που η διαχρονική αξία του χρήματος έχει καθοριστική σημασία.31. Η μέθοδος που επιλέγεται θα πρέπει να αναφέρεται στο προσάρτημα. Το προβλεπόμενο κόστος πρέπει να βασίζεται σε συγκεκριμένο σχέδιο καθαρισμού ή/και αποκατάστασης του μολυσμένου χώρου. Το ποσό και ο χρόνος των πληρωμών πρέπει να βασίζονται σε αντικειμενικές και επαληθεύσιμες πληροφορίες.32. Οι μη προεξοφλημένες εκτιμώμενες ταμειακές ροές πρέπει να αντιστοιχούν στα εκτιμώμενα ποσά που προβλέπεται ότι θα καταβληθούν στις ημερομηνίες διακανονισμού της οφειλής (λαμβανομένου υπόψη του πληθωρισμού) και πρέπει να υπολογίζονται χρησιμοποιώντας συγκεκριμένες υποθέσεις που προκύπτουν από το σχέδιο καθαρισμού ή/και αποκατάστασης της περιβαλλοντικής ζημίας, κατά τρόπο ώστε κάθε κατάλληλα ενημερωμένο μέρος να μπορεί να ελέγξει εάν οι εκτιμώμενες ταμειακές ροές έχουν υπολογιστεί ορθά.33. Εάν μια επιχείρηση υπολογίζει τις περιβαλλοντικές της οφειλές με τη μέθοδο της αναγωγής στην παρούσα αξία, πρέπει να εφαρμόζει την μέθοδο αυτή με συνέπεια. Κάθε στοιχείο του ενεργητικού που αναφέρεται στην ανάκτηση μέρους ή του συνόλου οφειλής που υπολογίζεται με βάση την παρούσα αξία πρέπει επίσης να αποτιμάται με τον ίδιο τρόπο. Επιπλέον, εάν οι οφειλές υπολογίζονται στην παρούσα αξία τους, το ανακτήσιμο ποσό των στοιχείων ενεργητικού πρέπει επίσης να υπολογίζεται βάσει των προεξοφλούμενων ταμειακών ροών.34. Ο υπολογισμός με βάση την παρούσα αξία απαιτεί τον καθορισμό ενός προεξοφλητικού επιτοκίου και τη συγκέντρωση πληροφοριών για τους παράγοντες που μπορεί να επηρεάσουν το χρόνο και το ποσό των εκτιμώμενων ταμειακών ροών. Επιπλέον, το ποσό της οφειλής πρέπει να επανεξετάζεται κάθε χρόνο και να αναπροσαρμόζεται ανάλογα με τις ενδεχόμενες μεταβολές των σχετικών υποθέσεων.4. ΓΝΩΣΤΟΠΟΙΗΣΗ1. Οι πληροφορίες σχετικά με τις περιβαλλοντικές πτυχές πρέπει να γνωστοποιούνται στο βαθμό που έχουν ουσιαστική σημασία για τα αποτελέσματα και τη χρηματοοικονομική θέση της επιχείρησης που καταρτίζει τους λογαριασμούς. Ανάλογα με το θέμα που αφορούν, οι πληροφορίες αυτές θα πρέπει να γνωστοποιούνται στην ετήσια και την ενοποιημένη ετήσια έκθεση ή στο προσάρτημα στους ετήσιους και τους ενοποιημένους λογαριασμούς. Στα σημεία 2, 5 και 6 κατωτέρω εξετάζεται η γνωστοποίηση των πληροφοριών στην ετήσια και την ενοποιημένη ετήσια έκθεση ή στο προσάρτημα. Στα σημεία 3 και 4 αναλύεται ο τρόπος παρουσίασης των πληροφοριών αυτών στον ισολογισμό.Γνωστοποίηση στην ετήσια και την ενοποιημένη ετήσια έκθεση2. Με βάση τις διατάξεις του άρθρου 46 παράγραφοι 1 και 2 της τέταρτης οδηγίας και του άρθρου 36 παράγραφοι 1 και 2 της έβδομης οδηγίας σχετικά με το περιεχόμενο της ετήσιας και της ενοποιημένης ετήσιας έκθεσης των εταιρειών, όταν τα περιβαλλοντικά προβλήματα μπορούν να έχουν επιπτώσεις στα αποτελέσματα και την χρηματοοικονομική θέση της επιχείρησης ή στην ανάπτυξή της, η ετήσια έκθεση πρέπει να περιέχει περιγραφή των σχετικών ζητημάτων και των μέτρων που έλαβε η επιχείρηση για την αντιμετώπισή τους. Οι πληροφορίες αυτές πρέπει να παρέχουν μια εύλογη εικόνα της ανάπτυξης των δραστηριοτήτων της επιχείρησης και της επιχειρηματικής της θέσης, στο βαθμό που αυτές μπορούν να επηρεαστούν από περιβαλλοντικά ζητήματα. Για το σκοπό αυτό, συνιστάται η γνωστοποίηση των ακόλουθων πληροφοριών:α) πολιτική και προγράμματα που έχει υιοθετήσει η επιχείρηση για την προστασία του περιβάλλοντος, ιδιαίτερα στον τομέα της πρόληψης της ρύπανσης. Οι χρήστες ετήσιων εκθέσεων πρέπει να μπορούν να προσδιορίσουν εάν και σε ποιο βαθμό η προστασία του περιβάλλοντος αποτελεί αναπόσπαστο μέρος των πολιτικών και δραστηριοτήτων της επιχείρησης. Κατά περίπτωση, οι πληροφορίες μπορούν να αφορούν την εισαγωγή συστήματος προστασίας του περιβάλλοντος, καθώς και την απαιτούμενη συμμόρφωση με ένα δεδομένο σύνολο σχετικών προτύπων ή πιστοποιήσεων·β) βελτιώσεις που έχουν γίνει σε βασικούς τομείς της προστασίας του περιβάλλοντος. Αυτές οι πληροφορίες είναι ιδιαίτερα χρήσιμες εάν καταγράφουν με τρόπο αντικειμενικό και διαφανή τις επιδόσεις της επιχείρησης σε σχέση με έναν ποσοτικό στόχο (π.χ. περιορισμός των εκπομπών την τελευταία πενταετία), καθώς και τους λόγους ενδεχόμενων σημαντικών αποκλίσεων·γ) πρόοδος στην εφαρμογή μέτρων προστασίας του περιβάλλοντος που έχουν ληφθεί ή θα ληφθούν σε συμμόρφωση με την ισχύουσα νομοθεσία ή ενόψει ήδη συμφωνημένων μελλοντικών τροποποιήσεων των έννομων υποχρεώσεων·δ) κατά περίπτωση, ανάλογα με το είδος και το μέγεθος των δραστηριοτήτων της επιχείρησης και το είδος των περιβαλλοντικών προβλημάτων που σχετίζονται με τις δραστηριότητες αυτές, πληροφορίες για τις περιβαλλοντικές επιδόσεις της επιχείρησης, όπως χρήση ενέργειας, υλικών και υδάτων, εκπομπές, διάθεση αποβλήτων.Οι πληροφορίες αυτές μπορούν να παρέχονται υπό μορφή ποσοτικών δεικτών οικολογικής αποτελεσματικότητας και, κατά περίπτωση, αναλυτικά για τους διάφορους τομείς δραστηριοτήτων της επιχείρησης. Είναι ιδιαίτερα σημαντικό να παρέχονται ποσοτικά δεδομένα, σε απόλυτες τιμές, για τις εκπομπές και την κατανάλωση ενέργειας, υδάτων και υλικών(5) στην περίοδο αναφοράς, μαζί με συγκριτικά στοιχεία για τις προηγούμενες περιόδους. Τα αριθμητικά αυτά στοιχεία πρέπει κατά προτίμηση να εκφράζονται σε φυσικές και όχι σε χρηματικές μονάδες· επιπλέον, για την καλύτερη κατανόηση της σημασίας και της εξέλιξής τους, μπορούν να παρατίθενται χρηματικά στοιχεία σε αντιστοιχία με στοιχεία που εμφανίζονται στον ισολογισμό ή στο λογαριασμό αποτελεσμάτων χρήσεως·ε) εάν η επιχείρηση δημοσιεύει χωριστή περιβαλλοντική έκθεση που περιέχει λεπτομερέστερες ή πρόσθετες ποσοτικές ή ποιοτικές πληροφορίες για περιβαλλοντικά θέματα, αναφορά στην έκθεση αυτή. Εάν η περιβαλλοντική έκθεση περιλαμβάνει τις πληροφορίες που αναφέρονται στο στοιχείο δ), μπορεί επίσης να δοθεί συνοπτική περιγραφή του θέματος και να διευκρινιστεί εάν η περιβαλλοντική έκθεση περιλαμβάνει πρόσθετες πληροφορίες. Οι πληροφορίες που δημοσιεύονται σε χωριστή περιβαλλοντική έκθεση πρέπει να είναι συνεπείς με κάθε αντίστοιχη πληροφορία στην ετήσια έκθεση και στους ετήσιους λογαριασμούς της επιχείρησης. Εάν η περιβαλλοντική έκθεση έχει αποτελέσει αντικείμενο εξωτερικού ελέγχου, αυτό πρέπει να αναφέρεται στην ετήσια έκθεση. Πράγματι, οι χρήστες της ετήσιας έκθεσης πρέπει να γνωρίζουν εάν η περιβαλλοντική έκθεση περιέχει αντικειμενικά δεδομένα που μπορούν να επαληθευτούν από εξωτερικούς ελεγκτές.Η έκταση της οικονομικής οντότητας που δημοσιεύει την έκθεση πρέπει κατά προτίμηση να είναι η ίδια στην ετήσια έκθεση και στη χωριστή περιβαλλοντική έκθεση. Σε αντίθετη περίπτωση, η έκτασή της πρέπει να αναφέρεται σαφώς στην περιβαλλοντική έκθεση ώστε να μπορεί να διαπιστωθεί σε ποιο βαθμό αντιστοιχεί με την επιχείρηση που δημοσιεύει την ετήσια έκθεση. Επιπλέον, η ημερομηνία και η περίοδος αναφοράς της χωριστής περιβαλλοντικής έκθεσης πρέπει κατά προτίμηση να είναι οι ίδιες με αυτές της ετήσιας έκθεσης.Γνωστοποίηση στον ισολογισμό3. Οι προβλέψεις πρέπει να εμφανίζονται στον ισολογισμό στη θέση "Λοιπές προβλέψεις". Σύμφωνα με το άρθρο 4 της τέταρτης οδηγίας, επιτρέπεται μια λεπτομερέστερη υποδιαίρεση των θέσεων που προβλέπονται στα άρθρα 9, 10 και 23 έως 26 για την παρουσίαση του ισολογισμού και του λογαριασμού αποτελεσμάτων χρήσεως, υπό τον όρο ότι η παρουσίαση αυτή είναι σύμφωνη με τις διαρθρώσεις των βασικών υποδειγμάτων. Τα κράτη μέλη μπορούν να απαιτήσουν τη χρησιμοποίηση αυτών των υποδιαιρέσεων.4. Εάν είναι σημαντικές, οι περιβαλλοντικές οφειλές πρέπει κατά προτίμηση να εμφανίζονται χωριστά στον ισολογισμό. Διαφορετικά, οι σημαντικές περιβαλλοντικές οφειλές πρέπει να εμφανίζονται χωριστά στο προσάρτημα των λογαριασμών σύμφωνα με το άρθρο 42 της τέταρτης οδηγίας και το άρθρο 29 παράγραφος 1 της έβδομης οδηγίας.Γνωστοποίηση στο προσάρτημα των ετήσιων και των ενοποιημένων λογαριασμών5. Σύμφωνα με τις διατάξεις της τέταρτης και έβδομης οδηγίας, το προσάρτημα πρέπει να περιέχει τις ακόλουθες πληροφορίες:α) περιγραφή των μεθόδων αποτίμησης και υπολογισμού των διορθώσεων αξιών που χρησιμοποιούνται όσον αφορά τα περιβαλλοντικά ζητήματα για την παροχή των πληροφοριών που πρέπει να δημοσιεύονται σύμφωνα με το άρθρο 43 παράγραφος 1 σημείο 1 της τέταρτης οδηγίας και το άρθρο 34 παράγραφος 1 της έβδομης οδηγίας·β) τα έκτακτα περιβαλλοντικά έξοδα που εμφανίζονται στο λογαριασμό αποτελεσμάτων χρήσεως σύμφωνα με το άρθρο 29 της τέταρτης οδηγίας και το άρθρο 17 της έβδομης οδηγίας·γ) λεπτομερείς πληροφορίες για τις "Λοιπές προβλέψεις", εάν δεν παρέχονται στον ισολογισμό, σύμφωνα με το ανωτέρω σημείο 4·δ) ενδεχόμενες περιβαλλοντικές οφειλές, σύμφωνα με το άρθρο 43 παράγραφος 1 σημείο 7 της τέταρτης οδηγίας και το άρθρο 34 παράγραφος 7 της έβδομης οδηγίας, με σχόλια επαρκώς λεπτομερή ώστε να επιτρέπουν την κατανόηση της φύσης του "ενδεχόμενου" χαρακτήρα των οφειλών αυτών. Εάν, λόγω σημαντικών αβεβαιοτήτων, η εκτίμηση του ποσού της περιβαλλοντικής οφειλής είναι αδύνατη, πρέπει να αναφερθεί το γεγονός αυτό μαζί με τους σχετικούς λόγους παράλληλα με, εφόσον είναι δυνατό, το φάσμα των πιθανών αποτελεσμάτων.6. Εκτός από τις προβλεπόμενες στην τέταρτη και έβδομη οδηγία υποχρεώσεις παροχής πληροφοριών, στο προσάρτημα θα πρέπει να αναφέρονται τα ακόλουθα στοιχεία:α) για κάθε σημαντική περιβαλλοντική οφειλή, περιγραφή της φύσης της και αναφορά των προθεσμιών και των όρων διακανονισμού της. Πληροφορίες για την προκληθείσα ζημία και τις νομοθετικές και κανονιστικές διατάξεις που προβλέπουν την αποκατάστασή της, καθώς και για τα μέτρα πρόληψης που λαμβάνονται ή προτείνονται. Όταν η φύση και οι όροι των οφειλών παρουσιάζουν αρκετές ομοιότητες, οι πληροφορίες αυτές μπορούν να παρέχονται σε συγκεντρωτική μορφή. Εάν το ποσό των σχετικών δαπανών υπολογίζεται με βάση ένα διάστημα τιμών, πρέπει να περιγράφεται ο τρόπος με τον οποίο έγινε η εκτίμησή τους, αναφέροντας όλες τις αναμενόμενες τροποποιήσεις στην υφιστάμενη νομοθεσία ή τεχνολογία που λαμβάνονται υπόψη για τον υπολογισμό του διαστήματος τιμών·β) εάν χρησιμοποιείται η μέθοδος της παρούσας αξίας και η επίπτωση της προεξόφλησης είναι σημαντική, πρέπει να αναφέρεται το μη προεξοφληθέν ποσό της οφειλής και το χρησιμοποιούμενο προεξοφλητικό επιτόκιο·γ) σε περίπτωση μακροπρόθεσμων δαπανών αποκατάστασης χώρου, παροπλισμού και αποσυναρμολόγησης εξοπλισμού, αναφορά της χρησιμοποιούμενης λογιστικής μεθόδου. Εάν η επιχείρηση χρησιμοποιεί προοδευτικό σχηματισμό πρόβλεψης σύμφωνα με το σημείο 30 του τμήματος 3, το πλήρες ποσό της πρόβλεψης που απαιτείται για την κάλυψη όλων αυτών των μακροπρόθεσμων δαπανών. Πρέπει επίσης να λαμβάνονται υπόψη οι πληροφορίες που δημοσιεύονται σύμφωνα με το παρόν σημείο 6 στοιχεία δ) και ε) κατωτέρω, όσον αφορά τις περιβαλλοντικές δαπάνες που εγγράφονται στο λογαριασμό αποτελεσμάτων χρήσεως και τα κεφαλαιοποιημένα περιβαλλοντικά έξοδα·δ) το ποσό των περιβαλλοντικών εξόδων που εγγράφονται στο λογαριασμό αποτελεσμάτων χρήσεως και η βάση υπολογισμού του. Πρέπει επίσης, κατά περίπτωση, να δημοσιεύεται λεπτομερής κατάσταση των στοιχείων που η επιχείρηση χαρακτηρίζει ως περιβαλλοντικά έξοδα, η οποία αντιστοιχεί στη φύση και στο μέγεθος των δραστηριοτήτων της επιχείρησης και στο είδος των περιβαλλοντικών προβλημάτων που αντιμετωπίζει. Στο βαθμό που είναι δυνατό και σκόπιμο, τα έξοδα πρέπει να κατανέμονται ανά περιβαλλοντικό τομέα, όπως αναφέρεται στο σημείο 4 του τμήματος 2·ε) στο βαθμό που μπορεί να εκτιμηθεί με αξιόπιστο τρόπο, το ποσό των περιβαλλοντικών εξόδων που κεφαλαιοποιήθηκαν κατά την περίοδο αναφοράς. Πρέπει επίσης, κατά περίπτωση, να αναφέρεται το μέρος του ποσού αυτού που αφορά δαπάνες για την εξάλειψη των ρύπων μετά τη δημιουργία τους, καθώς και το μέρος που αφορά τις πρόσθετες δαπάνες για την προσαρμογή των εγκαταστάσεων ή των μεθόδων παραγωγής ώστε να προκαλούν λιγότερη ρύπανση (δηλαδή εκείνο που σχετίζεται με τεχνολογίες ή πρακτικές πρόληψης της ρύπανσης). Στο βαθμό που είναι δυνατό και σκόπιμο, τα κεφαλαιοποιημένα έξοδα πρέπει να κατανέμονται ανά περιβαλλοντικό τομέα όπως αναφέρεται στο σημείο 4 του τμήματος 2·στ) εφόσον είναι σημαντικές, οι δαπάνες για πρόστιμα και χρηματικές ποινές λόγω μη συμμόρφωσης με περιβαλλοντικούς κανονισμούς και οι αποζημιώσεις σε τρίτους, π.χ. για υλική ζημία ή σωματική βλάβη που προκλήθηκε από προηγούμενη περιβαλλοντική ρύπανση, πρέπει να αναφέρονται χωριστά εάν δεν έχουν ήδη αναφερθεί ως έκτακτα στοιχεία. Παρόλο που σχετίζονται με τις επιπτώσεις των δραστηριοτήτων της εταιρείας στο περιβάλλον, οι δαπάνες αυτές δεν αποσκοπούν στην πρόληψη, τον περιορισμό ή την αποκατάσταση περιβαλλοντικών ζημιών, και ως εκ τούτου είναι σκόπιμο να εμφανίζονται χωριστά από τα περιβαλλοντικά έξοδα·ζ) οι κρατικές ενισχύσεις για την προστασία του περιβάλλοντος, τις οποίες έλαβε ή δικαιούται η επιχείρηση. Όροι χορήγησης κάθε σχετικού στοιχείου ενίσχυσης (ή περίληψη, εφόσον οι όροι είναι παρεμφερείς για τα διάφορα στοιχεία). Πρέπει επίσης να αναφέρεται ο χρησιμοποιούμενος λογιστικός χειρισμός.(1) Οδηγία 86/635/ΕΟΚ του Συμβουλίου, της 8ης Δεκεμβρίου 1986, για τους ετήσιους και ενοποιημένους λογαριασμούς των τραπεζών και λοιπών χρηματοπιστωτικών ιδρυμάτων (ΕΕ L 372 της 31.12.1986, σ. 1-17)· οδηγία 91/674/ΕΟΚ του Συμβουλίου, της 19ης Δεκεμβρίου 1991, για τους ετήσιους και ενοποιημένους λογαριασμούς των ασφαλιστικών επιχειρήσεων (ΕΕ L 374 της 31.12.1991, σ. 7-31).(2) ΕΕ L 14 της 17.1.1997, σ. 1. Βλέπε επίσης το έγγραφο εφαρμογής αριθ. ENV/96/10c. Η ευρωπαϊκή ονοματολογία δραστηριοτήτων προστασίας του περιβάλλοντος (CEPA) διακρίνει τους ακόλουθους τομείς προστασίας του περιβάλλοντος: διαχείριση αποβλήτων· προστασία του ατμοσφαιρικού αέρος και του κλίματος· διαχείριση υδατικών αποβλήτων· προστασία του εδάφους και των υπόγειων υδάτων· προστασία της βιοποικιλότητας και του τοπίου· λοιπές δραστηριότητες προστασίας του περιβάλλοντος.(3) Όταν, σύμφωνα με το σημείο 20 της ερμηνευτικής ανακοίνωσης σχετικά με ορισμένα άρθρα της τέταρτης και της έβδομης οδηγίας του Συμβουλίου στον τομέα της λογιστικής, τα κράτη μέλη κάνουν χρήση της ευχέρειας που προβλέπεται στο άρθρο 20 παράγραφος 2 της τέταρτης οδηγίας, αυτή ισχύει και για τις περιβαλλοντικές δαπάvες.(4) Το διεθνές λογιστικό πρότυπο 37, παράγραφος 45, απαιτεί την προεξόφληση των ταμειακών ροών στις περιπτώσεις στις οποίες η διαχρονική αξία του χρήματος έχει καθοριστική σημασία.(5) Η Ευρωπαϊκή Επιτροπή είναι ένας από τους εταίρους στο πρόγραμμα "Δείκτες οικολογικής απόδοσης και χρηματοοικονομικές πληροφορίες" που οργάνωσε το World Business Council of Sustainable Development. Το πρόγραμμα αυτό αποσκοπεί στην ανάπτυξη τυποποιημένων δεικτών οικολογικής απόδοσης, από τους οποίους οι λεγόμενοι "βασικοί δείκτες" θα ισχύουν για όλες τις επιχειρήσεις.